title: Rasmus Karjalainen

text: Veikkausliigauran Karjalainen aloitti kaudella 2017, jolloin hän siirtyi PS Kemiin. Ensimmäisen Veikkausliigan ottelunsa Karjalainen pelasi huhtikuun alussa 2017, kun PS Kemi kohtasi HIFK:n Rovaniemellä.


title: Rasmus Karjalainen

text: Nuorten maajoukkueissa U20- ja U21-ikäluokissa Karjalainen on pelannut vuosina 2016-2017.


title: Kettu ja haikara

text: Kettu ja haikara, tunnetaan myös nimellä "kettu ja kurki", on yksi Aisopoksen eläinaduista. Kettu kutsuu haikaran päivälliselle ja tarjoaa velliä matalasta astiasta, josta haikara ei onnistu suipolla nokallaan syömään mitään. Sitten haikara vuorostaan kutsuu ketun kylään. Ruoka on nyt pitkä- ja kapeakaulaisessa pullossa - eikä kettu kykene siitä syömään.


title: Kettu ja haikara

text: Tarinan opetus on kultainen sääntö, älä tee toisille sellaista, mitä et haluaisi itsellesi.


title: Line

text: Line tarkoittaa seuraavia:


title: The Night Before

text: The Night Before on yhdysvaltalainen nuortenelokuva vuodelta 1988.


title: The Night Before

text: Winston Connelly herää keskellä yötä kadulta, tietämättä kuinka hän on sinne päätynyt. Hän ei myöskään tiedä, missä päin kaupunkia hän on ja miksi hänen yllään on smokki. Winston muistaa, että poikkesi edellisenä yönä sivuraiteelle matkalla tanssiaisiin. Hänen täytyy selvittää, mitä tapahtui lompakolle, autonavaimille ja tanssiaisseuralaiselle, ja minkä takia sutenööri nimeltä Tito tahtoo Winstonin kuolevan.


title: Samsung Galaxy A5 (2017)

text: Samsung Galaxy A5 (2017) on Samsungin 13. tammikuuta 2017 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä.


title: Samsung Galaxy A5 (2017)

text: Samsung Galaxy A5 (2017) -älypuhelimessa on 5,2-tuumainen näyttö Full HD-resoluutiolla. Laite on vain 7,9 mm ohut.


title: Samsung Galaxy A5 (2017)

text: Laitteesta löytyy Samsungin oma Exynos 7 Octa 7880-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.


title: Samsung Galaxy A5 (2017)

text: Laitteessa on 16 Megapikselin takakamera. Etukameran tarkkuus on myös 16 Megapikseliä.


title: Samsung Galaxy A5 (2017)

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy A5 (2017)

text: Julkaisuhetkellä laitteessa oli esiasennettuna Android 6.0 "Marshmallow".


title: Samsung Galaxy A5 (2017)

text: Myöhemmin laitteeseen on tullut päivitys Android 7.0 "Nougat" -versioon.


title: Samsung Galaxy A5 (2017)

text: Sen jälkeen laitteeseen on tullut vielä päivitys Android 8.0 "Oreo" -versioon.


title: Samsung Galaxy A5 (2017)

text: Laite on veden- ja pölynkestävä, IP 68 -sertifioitu.


Samsung Galaxy A5 (2017)


title: Garjainia

text: Garjainia on sukupuuttoon kuollut arkosaureille sukua oleva matelijasuku varhaistriaskaudelta (Olenjok-vaiheelta), Venäjältä ja Etelä-Afrikasta. Eläimen ruumiin pituus vaihteli 1,5 ja 1,8 metrin välillä. Sen on arveltu olleen läheistä sukua etelä-afrikkalaiselle "Erythrosuchukselle".


title: Garjainia

text: "Garjainian" kuvasi alun perin neuvostoliittolainen tutkija V.G. Ochev, joka luokitteli sen omaan heimoonsa Garjainidae. Toinen neuvostoliittolainen tutkija, Tatarinov, kuitenkin päätteli että suvut "Erytrosuchus" ja "Garjainia" olisivat yksi ja sama suku. Siitä lähtien kun "Garjainiaa" on pidetty erillisenä sukuna, se on muodostanut osan heimosta Erythrosuchidae. Lisäksi eläimellä oli monia primitiivisiä piirteitä, mikä viittaa siihen, että se oli siirtymä heimon Proterosuchidae (eläimet joita pidetään "Chasmatosuchusin" kantamuotoina) ja Erythrosuchidaen välillä.


title: Uurrekorvakärsäkäs

text:
Uurrekorvakärsäkäs ("Otiorhynchus sulcatus") on korvakärsäkkäiden ("Otiorhynchus") sukuun kuuluva kovakuoriainen. Aikuinen uurrekorvakärsäkäs on lentokyvytön ja kooltaan 7.5 - 10 mm, kiiltävänmusta, peitinsiivissä on selvästi havaittavia kellertäviä suomulaikkuja toisin kuin tavallisimmilla muilla korvakärsäkäkkäillä. Uurrekorvakärsäkkäällä on pitkät, polvekkaat tuntosarvet sekä pitkä kärsä.
Uurrekorvakärsäkkään toukka on kooltaan 8-10 mm, väriltään kellanvalkea ja pää on ruskea. Uurrekorvakärsäkäs on eurooppalainen laji ja yksi pahimmista ruusun ja mansikan tuholaisista. Suomessa laji löydettiin vuonna 1957.


title: Uurrekorvakärsäkäs

text: Uurrekorvakärsäkäs vioittaa toukkavaiheessa kasvia katkoen juuria ja kalvavaen juurien pintasolukkoa. Tämä aiheuttaa juurten kuihtumisen, jonka seurauksena koko kasvi ajan mittaan kuihtuu. Aikuiset uurrekorvakärsäkkäät syövät lehtiä, nakertaen lehtiin pyöreäreunaisia koloja.


title: Uurrekorvakärsäkäs

text: Kasvihuoneissa uurrekorvakärsäkkäällä on merkitystä myös syklaamin, begonian, esikon, suppilokukan, orkideoiden ja alppiruusun tuholaisena. Avomaalla uurrekorvakärsäkkäät voivat mansikan lisäksi vahingoittaa myös muita marjakasveja kuten vadelmaa ja pensasmustikkaa.


title: Uurrekorvakärsäkäs

text: Korvakärsäkkäiden lisääntyminen on partenogeneettista, joten lajilla ei esiinny lainkaan koiraita. Naaras elää noin 2-3 vuotta ja munii noin 500 munaa.


title: Uurrekorvakärsäkäs

text: Pikkukorvakärsäkästä voidaan biologisesti torjua levittämällä Heterorhabdites ja Steinernema sukujen (esim. Steinernema kraussei, Heterorhabditis megidis) loisankeroisia juuristoalueelle keväällä maan lämmettyä ja elokuussa. Niiden toimivuus perustuu siihen, että ne vapauttavat isäntäeliöön mukanaan kantamiansa, lisääntymiseen erikoistuneita bakteereita, jotka hajottavat toukan kudosta tappaen sen parissa päivässä. Kemiallisessa torjunnassa tehoaineina voidaan käyttää atsinfossimetyylia ja lambda-syhalotriinia sisältäviä torjunta-aineita.


title: Samsung Galaxy A7 (2016)

text: Samsung Galaxy A7 (2016) on Samsungin 16. joulukuuta 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä.


title: Samsung Galaxy A7 (2016)

text: Samsung Galaxy A7 (2016) -älypuhelimessa on 5,5-tuumainen näyttö Full HD-resoluutiolla. Laite on vain 7,3 mm ohut.


title: Samsung Galaxy A7 (2016)

text: Laitteesta löytyy Samsungin oma Exynos 7 Octa 7580-prosessori. Laitteessa on 3 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Samsung Galaxy A7 (2016)

text: Laitteessa on 13 Megapikselin takakamera. Etukameran tarkkuus on puolestaan 5 Megapikseliä.


title: Samsung Galaxy A7 (2016)


title: Samsung Galaxy A7 (2016)

text: Julkaisuhetkellä laitteessa oli esiasennettuna Android 5.1 "Marshmallow".


title: Samsung Galaxy A7 (2016)


title: Samsung Galaxy A7 (2016)

text:
https://www.phonearena.com/phones/Samsung-Galaxy-A7-2016_id9812
https://m.gsmarena.com/samsung_galaxy_a7_(2016)-7759.php


title: Samsung Galaxy A7 (2017)

text: Samsung Galaxy A7 (2017) on Samsungin 13. tammikuuta 2017 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä.


title: Samsung Galaxy A7 (2017)

text: Samsung Galaxy A7 (2017) -älypuhelimessa on 5,7-tuumainen näyttö Full HD-resoluutiolla. Laite on vain 7,9 mm ohut.


title: Samsung Galaxy A7 (2017)

text: Laitteesta löytyy Samsungin oma Exynos 7 Octa 7880-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.


title: Samsung Galaxy A7 (2017)

text: Laitteessa on 16 Megapikselin takakamera. Etukameran tarkkuus on myös 16 Megapikseliä.


title: Samsung Galaxy A7 (2017)

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy A7 (2017)

text: Julkaisuhetkellä laitteessa oli esiasennettuna Android 6.0 "Marshmallow".


title: Samsung Galaxy A7 (2017)

text: Myöhemmin laitteeseen on tullut päivitys Android 7.0 "Nougat" -versioon.


title: Samsung Galaxy A7 (2017)

text: Sen jälkeen laitteeseen on tullut vielä päivitys Android 8.0 "Oreo" -versioon.


title: Samsung Galaxy A7 (2017)

text: Laite on veden- ja pölynkestävä, IP 68 -sertifioitu.


Samsung Galaxy A7 (2017)


title: Benedikte (Tanskan prinsessa)

text: Prinsessa Benedikte ("Benedikte Astrid Ingeborg Ingrid") s. 29. huhtikuuta 1944 Amalienborgin linna, Kööpenhamina, on Tanskan ja Sayn-Wittgenstein-Berleburgin prinsessa ja kuningatar Margareeta II:n sekä Kreikan kuningatar Anne-Marien sisar. Hän on Tanskan kuninkaan Fredrik IX:n ja kuningatar Ingridin kolmesta tyttärestä keskimmäinen.


title: Benedikte (Tanskan prinsessa)

text: Hän meni naimisiin 3. helmikuuta 1968 Christiansborgin linnankappelissa Kööpenhaminassa Prinssi Richard zu Sayn-Wittgenstein-Berleburgin (1934-2017) kanssa. Heillä on kolme lasta:


title: Line (pikaviestin)

text: Line (tyyliteltynä LINE) on korealainen pikaviestintäohjelma, joka on suosittu erityisesti Japanissa. Sen kautta voi soittaa ääni- ja videopuheluita sekä lähettää tekstimuotoisia viestejä.


title: Marie-Galante

text: Marie Galante on yksi Guadeloupen seitsemästä asutusta saaresta. Se sijaitsee noin 25 km kaakkoon Grande-Terrestä. S eon pyöreähkö, korallista ja kalkkikivestä muodostuva saari jonka halkaisija on noin 16 km.


title: Marie-Galante

text: Saari on saanut nimensä yhden Kolumbuksen laivan mukaan. Kolumbus nimesi sen marraskuussa 1493.


title: Marie-Galante

text: Saarella on kaksi kaupunkia, Grand Bourg, jonne kulkee lautta Pointe-à-Pitrestä, ja Capesterre. Siellä on viljelty sokeria ja tuotettu siitä rommia. Sokerin käsittelyä varten oli tuulimyllyjä.


title: Anne-Marie (kuningatar)

text: Kreikan kuningatar Anne-Marie (Anne-Marie Dagmar Ingrid) s. 30. elokuuta 1946 Amalienborgin linna, Kööpenhamina, on Tanskan prinsessa ja kuningatar Margareeta II:n sekä prinsessa Benedikten sisar. Hän on Tanskan kuninkaan Fredrik IX:n ja kuningatar Ingridin kolmesta tyttärestä nuorin.


title: Anne-Marie (kuningatar)

text: Hän meni naimisiin 18. syyskuuta 1964 Ateenassa Kreikan kuningas Konstantin II:n kanssa. Heillä on viisi lasta:


title: Samsung Galaxy A3 (2017)

text: Samsung Galaxy A3 (2017) on Samsungin 13. tammikuuta 2017 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä, ja on päivitettävissä 7.0 "Nougat" -versioon.


title: Samsung Galaxy A3 (2017)

text: Samsung Galaxy A3 (2017) -älypuhelimessa on 4,7-tuumainen näyttö HD-resoluutiolla. Laite on vain 7,9 mm ohut.


title: Samsung Galaxy A3 (2017)

text: Laitteesta löytyy Samsungin oma Exynos 7 Octa 7870-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.


title: Samsung Galaxy A3 (2017)

text: Laitteessa on 13 Megapikselin takakamera. Etukameran tarkkuus on puolestaan taas 8 Megapikseliä.


title: Samsung Galaxy A3 (2017)

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy A3 (2017)

text: Julkaisuhetkellä laitteessa oli esiasennettuna Android 6.0 "Marshmallow".


title: Samsung Galaxy A3 (2017)

text: Myöhemmin laite on saanut päivityksen Android 7.0 "Nougat" -versioon.


title: Samsung Galaxy A3 (2017)


Samsung Galaxy A3 (2017)


title: Harry Blackmun

text: Harry Andrew Blackmun (12. marraskuuta 1908 Nashville, Illinois – 4. maaliskuuta 1999 Arlington, Virginia) oli yhdysvaltalainen juristi, tuomari ja Yhdysvaltain korkeimman oikeuden jäsen vuosina 1970–1994. Korkeimpaan oikeuteen hänet nimitti presidentti Richard Nixon. Alun perin tuomioistuimen konservatiivisen siiven mukana äänestäneestä Blackmunista tuli vuosien varrella yksi sen liberaaleimmista jäsenistä. Merkittävän oikeustapauksen Roe vastaan Wade jälkeen Blackmunista tuli aborttioikeuden sinnikäs puolustaja.


title: Harry Blackmun

text: Harry Blackmun syntyi Nashvillessä Illinoisin osavaltiossa ja vietti lapsuutensa työläiskaupunginosassa Minnesotan Saint Paulissa. Hänen isänsä oli Corwin Manning Blackmun ja äitinsä Theo Huegely Reuter Blackmun. Blackmunin lapsuudenystäviin kuului tuleva kollega ja korkeimman oikeuden puheenjohtaja Warren E. Burger.


title: Harry Blackmun

text: Blackmun opiskeli Harvardin yliopiston Harvard Collegessa matematiikkaa, jossa hän vuonna 1929 suoritti alemman korkeakoulututkinnon erinomaisin arvosanoin ("summa cum laude"). Valmistuttuaan hän harkitsi lääketieteen opintoja, mutta valitsi oikeustieteen, jota hän opiskeli Harvardin yliopistossa. Hän oli saanut opintoihinsa stipendin minnesotalaiselta Harvard-kerholta, ja opiskeluaikana hän hankki lisärahaa talonmiehenä ja tutorina. Blackmun valmistui vuonna 1932 ja toimi sen jälkeen tuomarin avustajana vetoomustuomioistuimessa Minnesotassa.


title: Harry Blackmun

text: Blackmun aloitti tammikuussa 1934 minneapolisilaisessa Dorsey, Colman, Barker, Scott and Barber -lakitoimistossa. Hän työskenteli siellä kuusitoista vuotta ja erikoistui vero- ja kiinteistöasioihin. Hänestä tuli yrityksen nuorempi osakas 1939 ja osakas 1943. St. Paul College of Law’ssa hän opetti vuosina 1935–1941 kiinteistö- ja verolainsäädäntöä ja Minnesotan yliopistossa vuosina 1945–1947 testamentti- ja hallintolainsäädäntöä.


title: Harry Blackmun

text: Vuonna 1950–1959 Blackmun työskenteli Mayo-klinikan lainopillisena neuvonantajana.


title: Harry Blackmun

text: Vuonna 1941 Blackmun meni naimisiin Dorothy Clarkin kanssa, ja he saivat kolme tytärtä.


title: Harry Blackmun

text: Presidentti Dwight D. Eisenhower nimitti Blackmunin marraskuussa 1959 tuomariksi kahdeksannen tuomiopiirin valitustuomioistuimeen. Blackmun oli republikaani mutta suhtautui neutraalisti politiikkaan ja hallinnollisiin kysymyksiin, ja häntä oli suositellut tehtävään minnesotalainen demokraattisenaattori Hubert Humphrey.


title: Harry Blackmun

text: Korkeimman oikeuden tuomarin Abe Fortasin erottua vuonna 1968 presidentti Richard Nixon ehdotti hänen tilalleen ensin Clement Haynsworthia ja sitten G. Harrold Carswellia, mutta senaatti torjui molemmat nimitykset. Nixon oli edellisenä vuonna nimittänyt oikeuden puheenjohtaksi Warren E. Burgerin, joka ehdotti presidentille ystäväänsä Blackmunia. Senaatti hyväksyi Blackmunin nimityksen äänin 94–0, ja hän aloitti virassa 9. kesäkuuta 1970. Blackmunin nimityksen aikoihin uskottiin, että hän tulisi korkeimmassa oikeudessa äänestämään konservatiivisten konstitutionalistien linjan mukaisesti, ja alkuvuosina hän niin tekikin..


title: Harry Blackmun

text: Virkakautensa alussa Blackmun äänesti hyvin usein samalla tavalla kuin ystävänsä, konservatiivinen Warren E. Burger. Heitä alettiin kutsua ”Minnesotan kaksosiksi” baseball-joukkue Minnesota Twinsin mukaan. Blackmun ei pitänyt lempinimestä, koska se antoi ymmärtää, että hän mukailisi Burgerin päätöksiä ilman omaa harkintaa.


title: Harry Blackmun

text: Vuonna 1973 korkein oikeus antoi päätöksensä tapauksessa Roe vastaan Wade, joka oli ensimmäisiä korkeimpaan oikeuteen asti vietyjä aborttikiistoja. Siinä oli kyse abortista, joka oli useassa osavaltiossa kielletty rikoslailla. Blackmun laati oikeuden enemmistön kannan, jonka mukaan Yhdysvaltain perustuslain takaama oikeus yksityisyyteen on ”niin laaja että se kattaa myös naisen oikeuden päättää raskauden keskeyttämisestä”. Lausunto hyväksyttiin äänin 7–2, ja Blackmunista tuli päätöksen symboli. Abortin vastustajat ottivat hänet kohteekseen, lähettivät hänelle kymmeniätuhansia kirjeitä ja häiriköivät häntä vielä vuosia päätöksen jälkeen.


title: Harry Blackmun

text: Kun Warren E. Burger oli virassa viimeistä kauttaan vuosina 1985–1986, Blackmun äänesti samalla tavalla kuin hän enää alle puolessa niistä tapauksista, joissa oikeus ei ollut yksimielinen. Myös miesten ystävyys viileni. Blackmunin siirtymiseen kohti tuomioistuimen liberaalimpaa siipeä vaikutti hänen omien mielipiteidensä muuttumisen lisäksi toinenkin tekijä. Tuomioistuimen kokoonpano muuttui muuten konservatiivisemmaksi, kun republikaaniset presidentit tekivät useita peräkkäisiä tuomarinimityksiä.


title: Harry Blackmun

text: Aborttioikeuden lisäksi Blackmun puolusti muun muassa mainonnan vapautta ("commercial speech"), kirkon ja valtion selkeää eroa sekä henkilökohtaisia vapauksia. Blackmun muun muassa piti vuonna 1986 osavaltioiden homoseksuaalisuuden kieltäneitä lakeja laittomina tapauksessa Bowers vastaan Hardwick, vaikka korkein oikeus päätyikin äänin 5–4 sallimaan lait.


title: Harry Blackmun

text: Kuolemanrangaistuksen suhteen Blackmun oli useissa tapauksissa äänestänyt kuolemanrangaistuksen puolesta, mutta juuri ennen eläkkeelle jäämistään hän sanoi uskovansa Yhdysvaltain kuolemanrangaistusjärjestelmän olevan täynnä syrjintää, umpimähkäisyyttä ja virheitä.


title: Harry Blackmun

text: Blackmun jäi eläkkeelle vuonna 1994, mutta vielä eläkkeellä ollessaankin hän vieraili usein korkeimmassa oikeudessa. Blackmunin seuraajaksi presidentti Bill Clinton nimitti Stephen Breyerin.


title: Harry Blackmun

text: Blackmun kaatui kotonaan 22. helmikuuta 1999 ja joutui lonkkaleikkaukseen. Hän kuoli leikkauksen aiheuttamiin komplikaatiohin 4. maaliskuuta 1999.


title: Samsung Galaxy A8 (2016)

text: Samsung Galaxy A8 (2016) on Samsungin 1. lokakuuta 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä.


title: Samsung Galaxy A8 (2016)

text: Samsung Galaxy A8 (2016) -älypuhelimessa on 5,7-tuumainen näyttö Full HD-resoluutiolla. Laite on vain 7,2 mm ohut.


title: Samsung Galaxy A8 (2016)

text: Laitteesta löytyy Samsungin oma Exynos 7 Octa 7420-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.


title: Samsung Galaxy A8 (2016)

text: Laitteessa on 16 Megapikselin takakamera. Etukameran tarkkuus on puolestaan 8 Megapikseliä.


title: Samsung Galaxy A8 (2016)

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy A8 (2016)

text: Julkaisuhetkellä laitteessa oli esiasennettuna Android 6.0 "Marshmallow".


Samsung Galaxy A8 (2016)


title: VFW-Fokker 614

text: VFW-Fokker 614 on saksalaisvalmisteinen lyhyen matkan suihkumoottorikäyttöinen kevyehkö liikennelentokone. Siinä on paikkoja 44 matkustajalle. Konetyypin pääkäyttäjistä merkittävimpiä on kuitenkin ollut Bundeswehr, eli Länsi-Saksan ilmavoimat. Koneen moottorit (2 kpl) on valmistanut Rolls-Royce. Moottorien sijoitus on erittäin harvinainen, sillä ne olivat pystyripustimissa siipirakenteen päällä. Muutoin koneen konstruktio on hyvin tavanomainen. 20.60 m pitkän koneen suurin matkanopeus on 705 km/h 7 620 metrissä.


title: HMS Triton (N15)

text: HMS Triton (viirinumero N15) oli Britannian Kuninkaallisen laivaston vuonna 1938 vesillelaskettu T-luokan sukellusvene, joka tuhoutui toisessa maailmansodassa 18. joulukuuta 1940.


title: HMS Triton (N15)

text: Alus tilattiin 23. maaliskuuta 1936 Vickers Armstrongilta Barrow-in-Furnessista ja sen köli laskettiin 28. elokuuta 1936. Alus laskettiin vesille 5. lokakuuta 1937 ja se otettiin palvelukseen 9. marraskuuta 1938.


title: HMS Triton (N15)

text: "HMS Triton" määrättiin 2. sukellusvenelaivueeseen. Alus lähti 2. syyskuuta 1939 Portsmouthista Dundeehen saattajanaan "HMS Sardonyx". Hastingsin edustalla "HMS Beagle" vapautti "Sardonyxin" saattotehtävästä jatkaen "Tritonin" saattamista. Seuraavana päivänä Humberin majakkalaivan kohdalta sukellusvene jatkoi matkaansa yksin. Se saapui Dundeehen 4. syyskuuta kiinnittyen laituriin "HMS Oxleyn" viereen.


title: HMS Triton (N15)

text: Alus lähti 5. syyskuuta Dundeesta ensimmäiselle partiomatkalleen Norjan lounaisrannikolle Stavangerin alueelle. Se upotti 10. syyskuuta "HMS Oxleyn", joka ei vastannut tunnistusviestiin. Uponneesta sukellusveneestä pelastui vain kaksi miestä. "Triton" palasi Rosythiin 22. syyskuuta ja se jatkoi matkaansa Dundeehen, jonne alus saapui 24. syyskuuta.


title: HMS Triton (N15)

text: Alus lähti 6. lokakuuta toiselle partiomatkalleen Norjan etelärannikolle Kristiansandin ja Stavangerin välille. Se palasi 24. lokakuuta Rosythiin. Alus lähti 6. marraskuuta kolmannelle matkalleen Skagerrakin alueelle. Ennen partiointialueelle siirtymistä alus harjoitteli yhdessä "HMS Grimsbyn" kanssa. Se palasi 21. marraskuuta Rosythiin. Neljännelle matkalleen alus lähti 4. joulukuuta jälleen Norjan lounaisrannikolle lähelle Stavangeria, mistä se palasi 19. joulukuuta Rosythiin.


title: HMS Triton (N15)

text:
Alus siirrettiin 20. joulukuuta huollettavaksi Rosythin telakalle, mistä se vapautui jouluaattona.
Huhtikuussa 1940 se hyökkäsi Norjan rannikolla havaitsemaansa saksalaisia hyökkäysjoukkoja kuljettanutta saattuetta vastaan. Hyökkäyksessä upposi kaksi joukkojenkuljetusalusta ja niiden saattaja. Kuukautta myöhemmin alus upotti jälleen kuljetusaluksen Norjan rannikolla.


title: HMS Triton (N15)

text: Syyskuussa 1940 alus siirrettiin Välimerelle päällikkönään luutnantti Pizey. Aleksandriaan sijoitettu alus partioi Välimerellä ja se upotti lokakuussa Genovan edustalla rahtialuksen. Alus tulitti kansitykillä Vadoa ja Savonaa.


title: HMS Triton (N15)

text:
Alus lähti 28. marraskuuta partiomatkalle Otrantonsalmeen eikä koskaan palannut. Sen uskotaan hyökänneen 6. joulukuuta italialaisen rahtialuksen "Olimpian" ja sen saattajien kimppuun Durazzon edustalla. Aluksen tuhoutuminen voi johtua joko miinaan osumisesta tai sitten saattajana toimineen torpedovene "RN Clion" onnistuneesta syvyyspommi-iskusta.
Aluksen päällikköinä olivat:


title: Kyberturvallisuuskeskus

text: Kyberturvallisuuskeskus () on Liikenne- ja viestintäviraston alainen viranomainen, jonka toiminta alkoi 1. tammikuuta 2014. Sen vastuulle siirtyivät kaikki CERT-toiminnot. Vuoden 2018 loppuun saakka Kyberturvallisuuskeskus toimi Viestintäviraston alaisuudessa.


title: Kyberturvallisuuskeskus

text: Keskus perustettiin osana Suomen valtion ensimmäistä kyberturvallisuusstrategiaa, joka hyväksyttiin valtioneuvoston yleisistunnossa 24. tammikuuta 2013.


title: Kyberturvallisuuskeskus

text: Teleyritykset ja Kyberturvallisuuskeskus valvovat verkkoa haittaohjelmien ja haitallisen liikenteen aiheuttajien poistamiseksi. Tietoyhteiskuntakaaren mukaan teleyrityksellä on velvollisuus huolehtia palvelujen tietoturvasta ja oikeus ryhtyä välttämättömiin toimenpiteisiin, kun haittaohjelmia havaitaan. Tarvittaessa ne rajoittavat tai estävät asiakkaansa liikennettä ja antavat opastusta. Suomi on muun muassa tämän johdosta yksi maailman puhtaimmista tietoliikenneympäristöistä.


title: Kenji Midori

text: Kenji Midori (, s. 18. huhtikuuta 1962 Amami Ōshima) on japanilainen karateka. Hän voitti aktiiviurallaan World Openin 1991 ja Japanin kevytsarjan mestaruuden kolmesti. Midori oli yksi Kyokushin karaten perustajan Masutatsu Oyaman oppilaista. Sittemmin 2001 Midorista tuli WKO ShinKyokushinin puheenjohtaja.


title: Kenji Midori

text: Midori kilpaili ensimmäisen kerran 1980-luvulla saavuttaen muun muassa neljännen sijan Chiban Kyokushin turnauksessa ja kolmannen sijan Nishinippon turnauksessa. Isompiin turnauksiin hän otti osaa 1984, jolloin hän sijoittui kahdeksanneksi Japanin mestaruuskilpailujen kevytsarjassa. Midori saavutti viidennen sijan Japanin mestaruuskilpailuissa avoimessa sarjassa 1985. Samana vuonna hän osallistui historian toisiin painoluokallisiin Japanin mestaruuskilpailuihin ja voitti kevytsarjan mestaruuden Hiroyuki Miakea vastaan käydyssä loppuottelussa.


title: Kenji Midori

text: 1987 Midori kilpaili ensimmäistä kertaa World Openissa, jossa hänen kilpailu päättyi kuudentoista parhaan joukkoon hävittyään brittiläiselle Michael Thompsonille. Samana vuonna Midori otti toisen Japanin kevytsarjan mestaruuden voittamalla toistamiseen loppuottelussa Hiroyuki Miaken.


title: Kenji Midori

text: Vuosi World Openin jälkeen Midori matkasi Sveitsiin 1988, jossa hän otti osaa Sursee Cupiin. Hän eteni avoimessa painoluokassa käydyssä turnauksessa aina loppuotteluun saakka, jossa Midori hävisi Andy Hugille.


title: Kenji Midori

text: Seuraavan kerran Midori saavutti menestystä 1990, kun hän voitti kolmannen kevytsarjan mestaruuden tällä kertaa Kensaku Yamamotoa vastaan. Midori kilpaili myös Japanin avoimessa mestaruuskilpailussa ja sijoittui toiseksi hävittyään loppuottelussa Akira Masudalle.


title: Kenji Midori

text: 1991 Midori otti toista kertaa osaa World Openiin, jossa hän saavutti tällä kertaa maailmanmestaruuden. Midori kohtasi loppuottelussa maamiehensä Akira Masudan, jota vastaan hän oli otellut edellisvuonna Japanin mestaruuskilpailuissa. Tälläkin kertaa Midori voitti Masudan.


title: Kenji Midori

text: Kyokushinin perustajan Oyaman kuoltua liitto hajosi aluksi kolmeen osaan. Yksi niistä oli World Karate Organization Shinkyokushinkai, jota johti aluksi Yukio Nishida. Hänen erottua tehtävistään WKO:n puheenjohtajana olivat vielä Keiji Sanpei ja Yasuhiro Shichinoh, jonka jälkeen 2001 Midori nimitettiin virkaan. Midori nimesi liiton virallisesti WKO Shinkyokushinkai vuonna 2003.


title: Kenji Midori

text: 2010-luvulla Midori on pyrkinyt tuomaan täysikontakti karaten Olympialajiksi. Olympiakomitea hyväksyi elokuussa 2016 pisteottelulla käytävän karaten näytösotteluksi 2020 Olympiakisoihin, mutta ei täysikontakti karatea.


title: Ozoir-la-Ferrière

text: Ozoir-la-Ferrière on Ranskan kunta Seine-et-Marnen departementissa Île-de-Francen hallintoalueella. Se sijaitsee Pariisin kaupunkialueella 25,6 kilometriä kaakkoon keskustasta. INSEE:n vuoden 2014 väestönlaskennan mukaan Ozoir-la-Ferrièrissa oli 20 196 asukasta.


title: Ozoir-la-Ferrière

text: Ranskan suuren vallankumouksen aikana "Ozoir-la-Ferrière" muutettiin väliaikaisesti muotoon "Ozoir-la-Raison" ("raison" ).


Institut national de la statistique et des études économiques, lyhennettynä Insee, on Ranskan kansallinen tilastokeskus. Se kerää ja julkaisee tietoa Ranskan taloudesta ja ihmisistä ja suorittaa määräajoin väestönlaskentaa Ranskan asukkaista. Insee on Eurostatin haara ja sen päämaja sijaitsee Pariisissa. Se perustettiin vuonna 1946 Vichyn hallinnon kansallisen tilastopalvelun (SNS) seuraajaksi.


title: Pitkäpääsara

text: Pitkäpääsara ("Carex elongata") on sarakasvien (Cyperaceae) heimoon, sarojen ("Carex") sukuun kuuluva kasvilaji. Suomenkielisen nimensä perusteella sitä ei tule sekoittaa pitkäsaraan eli vihersojosaraan ("Carex divulsa" subsp. "leersii"), jota kasvaa Pohjoismaissa, muttei Suomessa. Pitkäpääsara on kuitenkin kasvutapansa, lehtiensä, teräväsärmäisten varsiensa ja vaaleanruskeiden tähkiensä perusteella ulkonäöltään melko lailla omannäköisensä saralaji.


title: Pitkäpääsara

text: Pitkäpääsara on kasvutavaltaan tiiviisti mätästävä ja sen varret sojottavat mättäistä ulospäin. Varret ovat terävän kolmisärmäisiä, karkeita ja kasvavat noin puolimetrisiksi. Lehdet ovat sileitä, vaaleanvihreitä sekä useimmiten varsien pituisia. Lehtien tyvitupet ovat harmaankeltaisia.


title: Pitkäpääsara

text: Pitkäpääsara on yhtäläistähkäinen sara, ja sen kukinnossa on kymmenkunta tähkää melko harvassa. Koko tähkistö on noin 6 cm pitkä ja tähkät ovat noin 1 cm pituisia ja tiheäkukkaisia. Hedekukat ovat tähkien alaosissa ja emikukat tähkien yläosissa. Emikukissa on kaksi luottia. Tähkäsuomut ovat vaaleanruskeita, kalvolaitaisia ja pullakoita lyhyempiä. Pullakot ovat puolestaan kellanruskeita, soikeita, vahvasuonisia sekä kaartuvia.


title: Pitkäpääsara

text: Pitkäpääsara kasvaa ravinteikkailla ja kosteilla tai usein melko märilläkin paikoilla leppäkorvissa, soistuvissa metsissä ja rannoilla. Pitkäpääsara on kasvupaikoillaan melko yleinen ja Suomessa sitä tavataan Etelä- ja Keski-Suomessa suunnilleen Kajaanin korkeudelle asti, joskin Pohjanmaalla niukemmin.


title: Pitkäpääsara

text: Pitkäpääsara on löydetty Uppsalasta, Ruotsista vuonna 1745.


title: It Follows

text: It Follows on David Robert Mitchellin ohjaama ja käsikirjoittama yhdysvaltalainen kauhuelokuva. Se esitettiin alun perin Cannesin kansainvälisillä filmifestivaaleilla toukokuussa 2014, ja sai ensi-iltansa Yhdysvalloissa 13. maaliskuuta 2015. Maailmanlaajuisesti It Follows keräsi 20,6 miljoonaa dollaria.


title: It Follows

text: Jay (Maika Monroe) on detroitilainen opiskelija, joka on elokuvan alussa treffeillä uuden poikaystävänsä Hughin kanssa. Elokuvateatterissa Hugh osoittaa erästä tyttöä, mutta Jay sanoo ettei näe ketään. Hugh on silminnähden pelästynyt ja he lähtevät teatterista kesken kaiken. Kun he seuraavan kerran tapaavat, he harrastavat seksiä Hughin autossa. Tämän jälkeen Hugh yllättäen huumaa Jayn ja sitoo hänet pyörätuoliin. Kun Jay herää, Hugh selittää hänelle että "se" alkaa pian seurata häntä. Vain Jay voi nähdä sen, ja se voi ottaa kenen tahansa ihmisen hahmon. "Se" tietää aina Jayn olinpaikan, ja lähestyy häntä aina kävelyvauhdilla. Jos "se" tavoittaa Jayn, Jay kuolee, ja "se" palaa seuraamaan edellistä uhriaan, Hughia. "Siitä" voi päästä eroon ainoastaan harrastamalla seksiä jonkun uuden henkilön kanssa, jolloin "se" alkaa seurata tätä henkilöä.


title: Naisten luominen

text: Naisten luominen on Karibian tainojen myytti. Ensimmäiset ihmiset olivat miehiä. Eräänä sateisena päivänä miehet saapuivat kalastamasta ja näkivät outoja olentoja putoilemassa puista. Miehet ymmärsivät, että ne olisivat tärkeitä heille. He vangitsivat tulevat naiset ja sitoivat heihin tikkoja (inrir). Tikat erehtyivät luulemaan heitä puiksi ja hakkasivat heihin reiät, sukupuolielimet.


title: Yaya

text: Yaya on Hispaniolan saaren taino-kansan ylijumala. Hänen poikansa kapinoi isäänsä vastaan, ja Yaya tappoi hänet. Poikansa luut jumala sulki valtavaan kurpitsaan ja ripusti sen roikkumaan talonsa kattoon. Parin päivän kuluttua Yaya vilkaisi kurpitsan sisälle ja havaitsi, että luut olivat muuttuneet vedessä uiskenteleviksi kaloiksi. Yayan vaimo kypsensi osan kaloista. Ruoka maittoi. Eräänä päivänä kurpitsa halkesi ja vesi valui maahan. Näin syntyi Karibian saaria ympäröivä meri. Aikanaan ensimmäiset ihmiset, tainot, ryömivät esiin Caonaossa sijaitsevasta luolasta (Ceibajagua) ja oppivat kalastamaan. Aurinko pyydysti osan ihmisistä kiinni ja muutti heidät puiksi, koska nämä palasivat kotiin vasta aamunkoitteessa. Mies, joka vartioi luolaa, muuttui auringonpaisteen vaikutuksesta kiveksi. Tämän nähtyään toinen mies heräsi jo ennen auringonnousua toivoen ehtivänsä vielä kalastaa, mutta hänkin myöhästyi, ja aurinko muutti miehen linnuksi. Loput ihmiset veneilivät tutkimaan muita saaria ja alkoivat viljellä maata. Seuraavalla aikakaudella luotiin naiset (katso Naisten luominen). Kaikki oli hyvin kunnes eurooppalaiset saapuivat. He kohtelivat taínoja julmasti, ja taudit tappoivat suurimman osan kansasta.


title: Access All Arenas

text: Access All Arenas on ranskalaisen elektronisen musiikin duon Justicen toinen livealbumi, joka julkaistiin 7. toukokuuta 2013. Albumi nauhoitettiin Nîmesin areenalla 19. heinäkuuta 2012.


title: Illapu (jumala)

text: Illapu on inkojen ukkosen jumala, jonka aseena on linko. Eräässä myytissä kerrotaan, kuinka hän ylitti taivaan jättiharppauksin ja hänen varjostaan muodostui Linnunrata. Kerran hän linkosi kiven sisarensa pitelemään vesiruukkuun. Tällöin lingon nahasta kuului ukkosta muistuttava ääni ja kivi välähti kuin salama. Ruukku rikkoutui ja vesi toi sateen inkoille. Inkat olivat kiitollisia ja rakensivat Illapulle vuorille temppeleitä - jotta ne olisivat mahdollisimman lähellä jumalaa. Niissä rukoiltiin sadetta, ja jos tämä ei auttanut, uhrattiin ihmisiä.


title: Chuichu

text: Chuichu on kaksipäinen lohikäärmeen kaltainen jumala, sateenkaari, inkojen mytologiassa. Inkat ymmärsivät jonkinlaisen yhteyden sateenkaaren ja auringon välillä, mutta eivät tienneet, kuinka sateenkaaren värit muodostuivat. He pitivät sateenkaarta auringon jumalan Intin viestinä. Chuichun ajateltiin tuovan elämää sateen ja auringon mukana maahan. Chuichun arveltiin liittävän inkojen kosmoksen kolme perusosaa, taivaan, maan pinnan ja maanalaisen valtakunnan toisiinsa.


title: The Verge

text: The Verge on yhdysvaltalainen teknologiauutissivusto. Sen toimitus sijaitsee Manhattanilla, New Yorkissa. Sivusto julkaisee uutisia, tuotearvosteluita, podcasteja, ja viihdesarjaa.


title: The Verge

text: "The Vergen" logo on Penrosen kolmio.


title: Sandefjordin lentoasema

text: Sandefjordin lentoasema, Torp () on kansainvälinen lentoasema Sandefjordin koillispuolella Lounais-Norjassa.


title: Sandefjordin lentoasema

text: Seuraavat lentoyhtiöt liikennöivät lentoja Sandefjordista:


title: Sandefjordin lentoasema

text: KLM:


title: Sandefjordin lentoasema

text: Amsterdam


title: Sandefjordin lentoasema

text: Norwegian:


title: Sandefjordin lentoasema

text: Alicante, Gran Canaria, Málaga, Palma de Mallorca


title: Sandefjordin lentoasema

text: Ryanair:


title: Sandefjordin lentoasema

text: Widerøe:


title: Sandefjordin lentoasema

text: Bergen, Kööpenhamina, Stavanger, Trondheim


title: Sandefjordin lentoasema

text: kausittainen: Tromssa, Harstad/Narvik


title: Sandefjordin lentoasema

text: Wizz Air:


title: Sandefjordin lentoasema

text: Bucharest, Gdansk, Katowice, Lublin, Olstyn, Poznan, Riika, Skopje, Szczecin, Vilna, Varsova, Wroclaw


title: Ducati 851

text: Ducati 851 on Ducatin valmistama moottoripyörämalli. Sitä valmistettiin vuosina 1987–1991. Alun perin pyörä piti nimetä 850 malliksi, mutta Ducatin teknisen johtajan Gianluigi Mengolin ehdotuksesta se vaihdettiin 851 malliksi vältyäkseen samankaltaisuudesta Fiat 850 kanssa.


title: Ducati 851

text: Raymond Roche voitti Superbiken maailmanmestaruuden 851:llä kaudella 1990. Se oli Ducatin ensimmäinen kuljettajien mestaruus Superbikessa.


title: Palawaninsarvinokka

text: Palawaninsarvinokka ("Anthracoceros marchei") on sarvinokkien heimoon kuuluva lintu. Sitä tavataan Filippiineillä Palawanin saarella ja sen lähisaarilla.


title: Palawaninsarvinokka

text: Laji on Palawanilla kotoperäinen. Sen yleisyyttä on kuvattu jokseenkin yleiseksi tai harvinaisehkoksi ('uncommon') ja se on taantunut, Kanta pienenee edelleen. Sitä on havaittu kymmenestä paikasta, joista lähisaarilla sen pienet populaatiot ovat suhteellisen turvassa. Aikuisten yksilöiden määrä on alle 10 000 mutta tarkempaa tietoa ei ole.


title: Palawaninsarvinokka

text: Sen elinympäristöä ovat etupäässä metsät, mutta pesintäajan ulkopuolella sitä tavataan myös mangrovekasvillisuuden keskellä vuorovesirajan yläpuolella. Se tarvitsee pesiäkseen todennäköisesti suuria puita. Pesimäaika on maaliskuusta heinäkuuhun, ja se munii kahdesta neljään munaa.


title: Palawaninsarvinokka

text: Sen uhkana ovat metsänhakkuu ja metsästys sekä ravinnoksi että huvimetsästyksenä. Sitä myös myydään lemmikiksi sekä paikallisesti että jossain määrin myös ulkomaille.


title: Palawaninsarvinokka

text: Palawanin saari on suojelualuetta, jossa metsästys on kielletty, joskin valvonta on hankalaa. Laji hyötyy alun perin filippiinienkakadulle laaditusta suojelusuunnitelmasta. Pesiä tarkkaillaan, ja pesinnästä kerätään tietoja. Puerto Princesan maanalaisen joen kansallispuistoon suunnitellaan liitettäväksi Kleopatran neulan vuoren loputkin metsät, joissa lajia tiedetään olevan. Kansallispuisto on Puerto Princesan kaupungin hoidossa.


title: La Désirade

text: La Désirade on yksi Guadeloupen seitsemästä asutusta saaresta. Se sijaitsee noin 10 km itään Grande-Terrestä. Se on pitkänomainen, korallista ja kalkkikivestä muodostuva saari. Yli 200 vuoden ajan, vuoteen 1958 asti, se oli leprasiirtola. Saari on 11 km pitkä ja 2 km leveä.


title: La Désirade

text: Saaren nimi tarkoittaa toivottua, ja sen antoi Kolumbus. Saari oli ensimmäinen pala maata, jonka Kolumbus näki toisella matkallaan vuonna 1493.


title: La Désirade

text: Vuoden 1999 laskennassa saarella oli 1620 asukasta, vuonna 2010 heitä arvioitiin olevan 1579. Useimmat asukkaat asuvat Beauséjourin kylässä, aikaisemmalta nimeltään Grande-Anse.


title: Juho Laitinen

text: Juho Laitinen -nimisiä henkilöitä ovat:


title: Somersara

text: Somersara ("Carex glareosa") on sarakasvien (Cyperaceae) heimoon kuuluva kasvilaji. Se on matala ja kasvutavaltaan mätästävä saralaji. Somersara muistuttaa eniten riekonsaraa ("Carex lachenalii"), mutta sen varret ja lehdet ovat erilaisia. Somersaran varret ovat kaarelle taipuneita sekä usein melko maanmyötäisiä. Lehdet ovat harmaanvihreitä sekä hyvin kapeita ja ohuita, lankamaisia. Suorina ollessaan lehdet ovat varrenmittaisia, mutta ne voivat olla myös osin rullautuneina, jolloin ne ovat vartta lyhyempiä. Lehtitupet ovat tummanruskeita.


title: Somersara

text: Somersara on yhtäläistähkäinen saralaji ja sen kukinto koostuu kahdesta tai kolmesta tiiviisti yhdessä olevasta tähkästä. Tähkät ovat pyöreitä ja ylimmän tähkän alaosassa on muutamia hedekukkia, kun loput ylimmästä tähkästä sekä alemmat tähkät ovat emikukallisia. Emikukat ovat kaksiluottisia. Tähkäsuomut ovat ruskeita, kalvolaitaisia, tylppäkärkisiä sekä vaaleanruskean keskisuonen omaavia. Pullakot ovat vihertäviä ja niissä on selvästi näkyvät suonet molemmin puolin. Somersara tuleentuu aikaisin, ja tämän myötä sitä voi olla vaikeaa havaita, sillä tuleentuessaan pullakot varisevat tähkistä maahan.


title: Somersara

text: Somersara kasvaa kivisillä sekä soraisilla merenrannoilla ja on melko yleinen Pohjanlahden rannikoilla. Suomen puolella somersaraa kasvaa yleisimmin Selkämeren ja Perämeren rannikoilla sekä jonkin verran myös Suomenlahden rannikolla. Ruotsin puolella somersaraa kasvaa koko rannikolla, joskin laji on harvinainen etelässä, Gotlannin korkeudelta etelään päin. Suomessa somersara on silmälläpidettävä (NT) laji.


title: Somersara

text: Somersara on löydetty Pohjanlahden rannalta Norlannista, Pohjois-Ruotsista 1700-luvun lopussa.


title: Somersara

text: Somersaran tieteellisen nimen lajinimi ("glareosa") tarkoittaa soralla kasvavaa, mikä viittaakin lajin kasvupaikkaan.


title: Rajalammi

text: Rajalammi voi tarkoittaa seuraavia:


title: Venemessut

text: Venemessut on vuosittain helmikuussa Messukeskuksessa Helsingissä järjestettävä veneilyn, kalastuksen ja vesiurheilulajien kuluttajatapahtuma. Tapahtuman virallinen nimi on Vene Båt -messut. Messut järjestää Messukeskus Venealan Keskusliitto Finnboat ry:n toimeksiannosta. Tapahtuma muodostuu pääosin veneitä esittelevästä näyttelystä, vesiharrasteita esittelevästä Uusi Aalto -alueesta ja kalastushallista. Vene Båt -tapahtumassa on järjestetty myös paljon esityksiä, tietoiskuja, seminaareja ja muuta ohjelmaa.


title: Venemessut

text: Vene Båt -messut on järjestetty ensimmäisen kerran Messukeskuksessa vuonna 1976. Vuonna 2017 messuilla vieraili yhteensä n. 71400 kävijää ja esillä oli 380 yritystä.


Venemessut


title: Antti Savolainen

text: Antti Savolainen -nimisiä henkilöitä ovat:


title: Gondo-Mondoro

text: Gondo-Mondoro on luonnonalue Malin keskiosassa. Se sijaitsee Moptin alueen kaakkoisosassa Burkina Fason rajalla. Alue käsittää Gondo-Sénon tasangon ja Gourman lounaisnurkan.


title: Gondo-Mondoro

text: Gondo-Mondoro on laaja hiekkatasanko, joka rajoittuu lännessä Dogonin ylänköön ja pohjoisessa Gandamia- ja Homborivuoriin. Seutu kuuluu Sahelin vyöhykkeeseen. Vuotuinen sademäärä on 300–600 millimetriä. Kasvillisuus on etupäässä ruoho- ja pensassavannia tai aroa. Ainoa pysyvä vesistö on Mustan-Voltan sivujoki Sourou.


title: Gondo-Mondoro

text: Alue jakautuu neljään vyöhykkeeseen. Pohjoisessa on Mondoro, sen eteläpuolella Séno ja Sourou ja lännessä Gondo. Alueella viljellään hirssiä ja durraa sekä harjoitetaan karjanhoitoa. Maatalouskäyttö on viime vuosikymmeninä lisääntynyt voimakkaasti, ja savannin osuus pinta-alasta on laskenut kolmesta neljäsosasta puoleen.


title: Aspartaattikarbamoyylitransferaasi

text: Aspartaattikarbamoyylitransferaasi eli aspartaattitranskarbamoylaasi on transferaaseihin kuuluva entsyymi. Entsyymi katalysoi karbamoyyliasparagiinihapon muodostumista asparagiinihaposta ja karbamoyylifosfaatista. Tämä reaktio on osa pyrimidiinien biosynteesiä ja aspartaattikarbamoyylitransferaasia esiintyy niin esi- kuin aitotumaisissakin soluissa. Aspartaattikarbamoyylitransferaasin EC-numero on EC 2.1.3.2.


title: Aspartaattikarbamoyylitransferaasi

text: Aspartaattikarbamoyylitransferaasi on suhteellisen suurikokoinen proteiini ja esimerkiksi "Escherichia coli"-bakteerin entsyymin molekyylimassa on noin 310 kDa. Entsyymi on dodekameeri ja koostuu 12 alayksiköstä. Entsyymissä on kaksi katalyyttisesti aktiivista yksikköä, jotka molemmat koostuvat kolmesta keskenään samanlaisesta alayksiköstä ja yhden trimeerin koko on noin 100 kDa. Tämän lisäksi entsyymissä on kolme kahdesta alayksiköstä koostuvaa säätely-yksikköä. Säätely-yksiköt sitoutuvat myös sinkki-ioneihin.


title: Aspartaattikarbamoyylitransferaasi

text: Aspartaattikarbamoyylitransferaasi on tyypillinen esimerkki allosteerisesti säädellystä entsyymistä. Entsyymillä on kaksi konformaatiota, jotka ovat katalyyttisesti aktiivinen R-konformaatio ja inaktiivinen T-konformaatio, jossa alayksiköt ovat hyvin lähellä toisiaan ja joko sitoutuu heikommin substraatteihinsa. Entsyymin substraattien asparagiinihapon ja karbamoyylifosfaatin sitoutuminen muuttaa konformaation T-konformaatiosta R-konformaatioksi ja reaktio etenee. R-konformaatiota stabiloi puriineihin kuuluva ATP-molekyyli sitoutumalla säätelykohtiin. Sen sijaan kaksi pyrimidiinijohdannaista CTP- ja UTP ovat aspartaattikarbamoyylitransferaasin allosteerisiä inhibiittoreita. Niiden sitoutuessa säätelyalayksiköihin muuttuu entsyymin konformaatio inaktiiviseksi T-konformaatioksi. Aspartaattikarbamoyylitransferaasilla on myös ei-allosteerisiä inhibiittoreita esimerkiksi N-(fosfonoasetyyli)asparagiinihappo, joka muistuttaa rakenteeltaan asparagiinihapon ja karbamoyylifosfaatin reaktiossa muodostuvaa välivaihetta. Tämä välivaihe muodostuu kun asparagiinihapon nukleofiilinen aminoryhmä reagoi karbamoyylifosfaatin elektrofiilisen karbonyyliryhmän kanssa. Muodostuva välivaihe hajoaa tuotteeksi ja fosfaatti-ioniksi.


title: Cheektowaga

text: Cheektowaga on kunta Yhdysvaltojen osavaltiossa New Yorkissa. Vuoden 2010 väestönlaskennassa kunnassa oli 88 226 asukasta. Erien piirikunnassa sijaitseva Cheektowaga on yksi Buffalon suurimmista esikaupunkialueista ja Buffalon kansainvälinen lentoasema sijaitsee siellä. Amerikanpuolalainen taidefestivaali järjestetään Cheektowagassa joka vuosi.


title: Petrignano

text: Petrignano on kylä Assisin kunnassa Perugian maakunnassa Umbriassa Keski-Italiassa. Se on 212 metrin korkeudessa merenpinnasta Chiasciojoen oikealla rannalla, noin kahdeksan kilometriä Assisista itään. Kylä on hallintotyypiltään frazione, ja Italian tilastokeskuksen ISTATin julkaisemassa vuoden 2001 väestönlaskentatilastossa siellä oli 2 536 asukasta.


title: Petrignano

text: Petrignanossa on 1200-luvulla rakennettu linna.


title: Petrignano

text: Kylässä on Jarno Saarisen mukaan nimetty moottoripyöräkerho Moto Club Jarno Saarinen ja Jarno Saarisen puisto. Elokuussa 2016 puistossa paljastettiin Saarisen pronssinen patsas, samanlainen joka pystytettiin vuonna 2017 Barkerinpuistoon Saarisen kotikaupunkiin Turkuun.


title: Zr. Ms. Karel Doorman (A833)

text: Zr. Ms. Karel Doorman (runkonumero A833) on Alankomaiden kuninkaallisen laivaston ja Saksan laivaston monitoiminen maihinnousutukialus. Aluksella korvattiin molemmat laivaston käytössä olleet tankkerit "Hr. Ms. Zuiderkruis (A832)" (romutettu helmikuussa 2014) ja "Hr. Ms. Amsterdam (A836)", joka myytiin Perulle joulukuussa 2014.


title: Zr. Ms. Karel Doorman (A833)

text: Saksan puolustusministeri Ursula von der Leyen ja Alankomaiden puolustusministeri Jeanine Hennis-Plasschaert allekirjoittivat 4. helmikuuta 2016 sopimuksen aluksen yhteiskäytöstä. Sopimuksen mukaan Saksan laivasto voi käyttää alusta yhteistoiminnassa alankomaalaisten kanssa.


title: Zr. Ms. Karel Doorman (A833)

text: Merellä tapahtuvaa huoltotehtävää varten aluksella on kaksi tankonosturia merellä tapahtuvaa täydennystä varten ja varastoituna 8 000 kuutiometriä polttoainetta, yli 1 000 kuutiometriä helikopteripolttoainetta, noin 450 kuutiometriä juomavettä ja noin 400 tonnia ammuksia ja muita tarvikkeita.


title: Zr. Ms. Karel Doorman (A833)

text: Aluksella on 2 kilometriä kaistoja tela- ja pyöräajoneuvojen tai konttien kuljettamiseen. Aluksella on 40 tonnin hissi ja nosturit, roll-on roll off tilat ajoneuvoille sekä laskusilta mahinnousualusten kuormaamiseksi. Aluksella on kaksi LCVP-maihinnousualusta.


title: Zr. Ms. Karel Doorman (A833)

text: Alus tilattiin Damenin telakalta Galatista Romaniasta. Alus saapui 16. elokuuta 2013 Vlissingeniin, jossa sille asennettiin erilaiset järjestelmät. Syyskuussa 2013 ilmoitettiin Alankomaiden puolustusleikkausten vaarantavan aluksen käyttöönoton. Alankomaiden hallitus kuitenkin perui päätöksen. Aluksen hankintahinta oli noin 400 miljoonaa euroa.


title: Zr. Ms. Karel Doorman (A833)

text: Alus on palveluksessa vuonna 2017.


title: Paavo Väyrynen (laulaja)

text: Paavo Väyrynen (s. 1898 Keuruu) oli suomalainen arkkiveisujen julkaisija ja esittäjä. Hän esiintyi myös taiteilijanimellä ”Kilu-Kalle”. Väyrynen oli yksi aikakautensa tuotteliaimpia arkkiviisujen tekijöitä. Hänen sanoituksensa olivat yleensä kulkuri- ja rakkausteemaisia.


title: Paavo Väyrynen (laulaja)

text: Vayrysen uran aktiivisin vaihe ajoittui ensimmäisen maailmansodan aikaan ja Suomen itsenäistyminen jälkeisiin kolmeen ensimmäiseen vuoteen. Keväällä 1917 Väyrynen joutui tekijänoikeuskiistaan J. Alfred Tannerin kanssa, koska Väyrynen oli julkaissut Tannerin lauluja omissa vihkoissaan ilman lupaa. Osa lauluista oli sellaisia, joita Tanner oli esittänyt vain iltamissa ja yleisötilaisuuksissa, eli Väyrynen oli luultavasti opetellut laulut korvakuulolta ja julkaissut myöhemmin painettuina. Tanner ja hänen lahtelainen kustantajansa August Kanerva pyysivät lehti-ilmoituksessa yleisöä ”karttamaan Paavo Väyrysen virheellisiä jäljennöksiä”.


title: Paavo Väyrynen (laulaja)

text: Maaseudulla ahkerasti kiertänyt Väyrynen vaikutti sisällissodan aikana Helsingissä. Punakaartiin liittynyt Väyrynen joutui kaupungin valtauksen jälkeen Suomenlinnan vankileirille, jossa hän vietti lähes koko kesän 1918. Sodan jälkeen Vaasassa asuneen Väyrysen ura päättyi marraskuussa 1920, jolloin hän puukotti kimppuunsa käynyttä miestä ollessaan esiintymässä Karijoen työväentalolla. Hyökkääjiä oli useita, joista yksi sai iskuja Väyrysen puukosta ja kuoli.


title: Charlie (täsmennyssivu)

text: Charlie voi tarkoittaa ainakin seuraavia:


title: Tact Group

text: Tact Group on konserni, joka toimii Suomen, Ruotsin ja Puolan rahoitusmarkkinoilla. Suomessa henkilöstön määrä on yksi.


title: Tact Group

text: Suomessa toimii sen tililuottoja tarjoava yritys Tact Finance Oyj, joka on perustettu 2006. Yrityksen operationaalinen päätoimipaikka sijaitsee Turussa , ja lisäksi yrityksellä on toimistoja Helsingissä, Tukholmassa, Tallinnassa, Varsovassa and Luxemburgissa. Henkilöstön määrä on 21.


title: Tact Group

text: Tact Finance Oyj noudattaa ECRC:n eli European Coalition for Responsible Credit:n vastuullisen luotonannon kriteereitä.


title: Rise of the Tomb Raider

text: Rise of the Tomb Raider on "Tomb Raider" -videopelisarjaan kuuluva vuonna julkaistu toimintaseikkailu. Peli on jatkoa vuoden "Tomb Raider" -pelille.


title: Rise of the Tomb Raider

text:
Peli on julkaistu Windows ja Xbox One alustoille.
Pelistä on julkaistu Rise of the Tomb Raider: 20 Year Celebration uudelleenjulkaisu ladattavine lisäsisältöineen PlayStation 4 -konsolille.


title: Rise of the Tomb Raider

text: Pelin on kehittänyt myös aiemman osan kehittänyt Crystal Dynamics. Rhianna Pratchett toimi jälleen käsikirjoittajana ja Camilla Luddington Lara Croftin ääninäyttelijänä.


title: Rise of the Tomb Raider

text: Pelin käsikirjoitus voitti Writers Guild of America -palkinnon vuonna 2016.


title: Rise of the Tomb Raider

text: Camilla Luddington on voittanut DICE Awards -palkinnon "Outstanding Character Performance" kategoriassa roolistaan Lara Croftina tässä pelissä.


title: Rise of the Tomb Raider

text: Peli on voittanut Golden Joystick Awards -palkinnon kategoriassa "Xbox Game of the Year".


title: Rise of the Tomb Raider

text: Lisäksi peli on voittanut National Academy of Video Game Trade Reviewers-palkinnon kategorioissa: "Animation, Artistic", "Art Direction, Contemporary", "Lighting/Texturing" ja "Game, Franchise Adventure".


title: Rise of the Tomb Raider

text: Square Enixin johtaja Yosuke Matsuda on kertonut pelin myyneen yhteensä lähes 7 miljoonaa kappaletta.


title: Yé-yé

text: Yé-yé oli popmusiikin tyyli, joka syntyi Ranskasta, Italiasta, Espanjasta ja Portugalista 1960-luvun alussa. Termi ”yé-yé” oli peräisin englanninkielisestä termistä ”Yeah! Yeah!”, jonka brittiläiset beatmusiikin yhtyeet kuten The Beatles popularisoivat. Yé-yé-tyyli laajeni maailmanlaajuisesti ranskalaisten laulaja-lauluntekijöiden kuten Serge Gainsbourgin ja Françoise Hardyn saaman suosion johdosta.


title: Homborivuoret

text: Homborivuoret () ovat vuorijono Moptin alueen Douentzan piirin Homborin kunnassa Malissa. Ne sijaitsevat Bandiagaran–Homborin ylängön koillisreunalla ja rajoittuvat Gourman tasankoon.


title: Homborivuoret

text: Pystyreunaisista ja tasalakisista vuorista suurin on 1155 metriä korkea Homborivuori eli Hombori Tondo, joka on Malin korkein kohta. Toinen kuuluisa kalliomuodostelma on ylös kohotettua kättä muistuttava Main de Fatma eli ”Fatiman käsi”.


title: Homborivuoret

text: Pinnanmuodostuksensa ansiosta Homborivuoret ovat säästyneet maanviljelyn ja karjanhoidon vaikutuksilta, ja niiden kasvi- ja eläinlajisto on poikkeuksellisen runsas. Vuoret ja niitä ympäröivät dogoni-, songhai- ja fulbekylät ovat suosittu matkailu- ja vuorikiipeilykohde. Matkailun lisääntymisen on pelätty vaarantavan alueen ympäristö- ja kulttuuriarvot.


title: Ontro Virtanen

text: Ontro Erland Virtanen (17. heinäkuuta 1908 Helsinki – 22. heinäkuuta 1978 Helsinki) oli suomalainen SKDL:ään kuulunut poliitikko ja toimittaja.


title: Ontro Virtanen

text: Suomen ja Itä-Saksan ystävyysseura Suomi–DDR-seura perustettiin Ontro Virtasen aloitteesta. Virtanen toimi seuran päätoimisena sihteerinä vuoteen 1973 asti, minkä johdosta Virtasesta muodostui Seppo Hentilän mukaan "eräänlainen Suomen ja DDR:n suhteiden ikoni". Virtanen oli n hallituksen jäsen ja toimi aktiivisesti myös Suomi–Neuvostoliitto-Seurassa.


title: Ontro Virtanen

text: Muun toiminnan ohella Virtanen vaikutti myös Työväen Urheiluliitossa. Vuoden 1952 kesäolympialaisissa Virtanen toimi kisojen tiedoitustoimikunnassa TUL:n edustajana. Lisäksi Virtanen voitti TUL:n jääpallomestaruuden Helsingin Jyryn riveissä vuonna .


title: Ontro Virtanen

text: Sota-aikana Virtanen oli leirillä Kangasjärven kylässä Itä-Karjalassa.


title: Ontro Virtanen

text: Alpo Rusin mukaan Ontro Virtanen toimi mitä ilmeisimmin Stasin agenttina peitenimellä "Otto". Tähän viittaa Ontro Virtasen nimen kirjaus Stasin operatiivisia avustajia koskevaan kortistoon vuonna 1978. Lisäksi DDR:n palkkalistalla olleelle Virtaselle myönnettiin samana vuonna valtion korkea kunniamerkki. Virtanen myös avusti Stasia Rostockissa järjestettyjen Itämeren viikkojen järjestelyissä. Messutilaisuuksia hyödynnettiin Seppo Hentilän mukaan eri tavoin DDR:n ja Stasin tarpeisiin.


title: Ontro Virtanen

text: Stasin arkistojen perusteella Otto-operaatio avattiin toukokuussa 1962. "Otto" oli Rusin mukaan alusta asti aktiivinen ja vuoti muun muassa neuvostovastaisia ilmiöitä sekä suomalaista politiikkaa koskevia asiakirjoja Stasille. Syksyllä 1977 "Otto" vuoti Suomen siviilipuolustussuunnitelman, mikä on Rusin mukaan osoitus "Oton" yhteyksistä sekä Suomen puolustus- että sisäministeriöön.


title: Ontro Virtanen

text: "Oton" operaatiokortti siirrettiin Stasin elektroniseen tietokantaan vuonna 1987, jolloin sitä ei edelleenkään oltu arkistoitu. Tästä Rusi on päätellyt operaation jatkuneen pitkälle 1980-luvulle. "Ottoa" koskevia papereita oli Rusin mukaan arkistoissa kymmenen työkansion eli 3000 sivun edestä.


title: Ontro Virtanen

text: Rusin vakoilusyytösten on todettu perustuneen ajoittain huteriin näyttöihin, ja muun muassa valtiotieteiden tohtori Veli-Pekka Leppänen syytti Ontro Virtasen roolia avaavaa Rusin teosta "Tiitisen lista: Stasin vakoilu Suomessa 1960-1989" "pitkälti poliittiseksi kiistakirjoitukseksi".


title: Töölön Ketterä

text: Töölön Ketterä on Helsingin Töölöstä kotoisin oleva grime-duo, joka on perustettu vuonna 2015. Yhtyeen muodostavat räppäri Matti8 (Tuisku Hakoniemi) ja tuottaja Handshaking (Fedja Kamari) .


title: Töölön Ketterä

text: Töölön Ketterä perustettiin vuonna 2015 kahden ystävyksen ja kämppäkaverin toimesta. Duo teki ensimmäiset kappaleensa omakustanteena, mutta vuonna 2016 JVG:n perustama levy-yhtiö PME Records nappasi yhtyeen listoillensa ja Töölön Ketterän ensimmäinen EP, Töölön Ketterä EP julkaistiin PME Recordsin kautta 22. huhtikuuta 2016.


title: Töölön Ketterä

text: Seuraavan kerran duo julkaisi uutta musiikkia 27. heinäkuuta 2016 "Kiska kiinni" / "Broidi (feat. Sonny)" -tuplasinglen myötä. Seuraava single "Valitsemaanne numeroon (feat. Vesta)" julkaistiin tasan viisi kuukautta myöhemmin, 27. joulukuuta 2016. Uusi single "Huolel (feat. Kube)" näki päivänvalon 5. huhtikuuta 2017. Seuraavana sinkkuna kuultiin kappale "Kuplii (feat. VG+)" huhtikuun lopulla.


title: Töölön Ketterä

text: Matti8 räppää Töölön Ketterän kappaleissa, Handshaking vastaa biittien tekemisestä ja osassa kappaleista myös laulusta.


title: Juha Metsälä

text: Juha Eerik Metsälä (s. 1967 Hämeenkyrö) on rakennusalan yrittäjä ja yritysjohtaja. Hän perusti 22-vuotiaana Pohjola Rakennus Oy:n toimien alusta alkaen sen toimitusjohtajana ja vuodesta 2014 lähtien konsernijohtajana.


title: Juha Metsälä

text: Vuonna 1989 perustettu kiinteistökehitys-, infra- ja rakennusalan konserni rakentaa vuosittain noin 3000 asuntoa sekä lukuisia toimitilakohteita, teollisuus- ja tuotantotiloja, pysäköintilaitoksia ja julkisia rakennuksia. Konsernin liikevaihto vuonna 2017 oli 264 miljoonaa euroa ja se työllistää suoraan ja välillisesti yli 3500 henkilöä.


title: Juha Metsälä

text: Tampereen teknillinen yliopisto ja TAMK ovat työllistäneet Metsälää luennoitsijana.


title: Juha Metsälä

text: Hämeenkyröläiseen viljelijäperheeseen syntynyt Metsälä valmistui rakennusmestariksi Tampereen talouden ja tekniikan oppilaitoksesta 1996. Vuonna 2001 hän osallistui eMBA-johtamiskoulutusohjelmaan Tampereen teknillisessä korkeakoulussa ja Tampereen yliopistossa. Diplomi-insinööriksi Metsälä luki itsensä toimitusjohtajan työn ohessa valmistuen 2010 Tampereen teknillisestä yliopistosta.


title: Juha Metsälä

text: Metsälä tekee parhaillaan väitöskirjaa aiheesta ”Tietojohtaminen. Liiketoiminnan kasvattaminen ja tiedolla johtaminen.”


title: Juha Metsälä

text: Metsälä on kohtuuhintaisen asumisen puolestapuhuja. Hän uskoo, että kohtuuhintaista asumista voidaan edistää kaavoittajien ja rakentajien yhteistyöllä sekä hyvällä arkkitehtuurilla. Metsälän mukaan asiaa pitää kuitenkin ajatella laajasti. Tehokas ja laadukas rakentaminen, jolla tuotetaan kestäviä, energiatehokkaita sekä käyttö- ja hoitokustannuksiltaan järkeviä asuntoja on merkittävä, mutta vain yksi asia. Lisäksi on panostettava vahvasti palveluiden läheisyyteen sekä toimivaan joukkoliikenteeseen.


title: Juha Metsälä

text: • Suomen Hypoteekkiyhdistys, hallintoneuvoston jäsen 2016–


title: Juha Metsälä

text: Juha Metsälä on naimisissa ja perheeseen kuuluu viisi lasta. Metsälän sukupuusta löytyy isän puolelta Nobel-kirjailija Frans Eemil Sillanpää ja äidin puolelta purjehduksen MM-mitalisti Tuula Tenkanen.


title: Wielingen-luokka

text: Wielingen-luokka oli Belgian merivoimien neljän aluksen muodostama ohjusfregattiluokka.


title: Wielingen-luokka

text: Belgian hallitus päätti 22. joulukuuta 1970 tilata neljä uutta fregattia Belgian telakoilta. Alusten tuli korvata vanhentuneet Algerine-luokan saattajat, joista viimeinen oli poistettu palveluksesta 1969.


title: Wielingen-luokka

text: Projektin suunnitteluvaihe oli alkanut jo vuonna 1964 Alankomaiden laivaston ohjeistamana ja se jatkui vuoteen 1971 Belgian telakoiden Boelwerfin ja Cockerillin yhteishankkeena. Rakennustyöt aloitettiin vuonna 1974.


title: Samsung Galaxy J1

text: Samsung Galaxy J1 on Samsungin 28. tammikuuta 2015 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.


title: Samsung Galaxy J1

text: Samsung Galaxy J1 -älypuhelimessa on 4,3-tuumainen näyttö WVGA-resoluutiolla.


title: Samsung Galaxy J1

text: Laitteesta löytyy 2-ydin-prosessori. Laitteessa on 0,5 Gigatavua RAM-muistia ja 4 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Samsung Galaxy J1

text: Laitteessa on 5 Megapikselin takakamera. Etukameran tarkkuus on puolestaan 2 Megapikseliä.


title: Samsung Galaxy J1

text: Videokuvaus voidaan tehdä 720p (HD) -resoluutioilla 30fps.


title: Samsung Galaxy J1

text: Julkaisuhetkellä laitteessa oli esiasennettuna Android 4.4.4 "KitKat".


Samsung Galaxy J1


title: Anne Meskanen

text: Anne Meskanen on suomalainen diplomaatti. Hän on Suomen suurlähettiläs Afganistanissa Kabulissa ja ollut tehtävässä 1. syyskuuta 2015 lähtien. Lähetystö suljettiin maaliskuussa 2017, kun lähellä tapahtui hyökkäys.


title: Anne Meskanen

text: Meskanen on kotimaassa työskennellyt ulkoministeriön yleisten globaaliasioiden yksikössä.


title: Metsämaa (täsmennyssivu)

text: Metsämaa voi tarkoittaa:


title: Aircalin

text: Aircalin (Air Calédonie International; IATA: SB, ICAO: ACI) on uusikaledonialainen lentoyhtiö. Se lentää 12 kohteeseen Tyynellämerellä solmukohtanaan Nouméan La Tontoutan kansainvälinen lentoasema. Yhtiö aloitti toimintansa vuonna 1983, jolloin se alkoi lentää Boeing 747 -koneella Melbournesta Nouméaan yhteistyössä Qantasin kanssa.


title: Aircalin

text: Huhtikuussa 2017 Aircalin lensi reittilentoja seuraaviin kohteisiin:


title: Aircalin

text: Huhtikuussa 2017 Aircalinin laivastoon kuului kuusi lentokonetta.Aircalin lentää code share -lentoja Air Francen, Air Tahiti Nuin, Qantasin ja Air New Zealandin kanssa.


title: Comédie de l’innocence

text: Comédie de l’innocence on vuonna 2000 ensi-iltansa saanut Raúl Ruizin ohjaama ranskalainen draamaelokuva, jonka pääosissa ovat Isabelle Huppert, Jeanne Balibar ja Charles Berling. Elokuva perustuu löyhästi Massimo Bontempellin romaaniin "Il figlio di due madri" (1929), jonka pohjalta Raúl Ruiz ja François Dumas sovittivat elokuvan käsikirjoituksen. Elokuvan tuottajina olivat Antoine ja Martine de Clermont-Tonnerre. "Comédie de l’innocence" sai ensi-iltansa vuoden 2000 Venetsian elokuvajuhlilla, missä Raúl Ruiz oli ehdokkaana pääkilpailussa parhaan elokuvan Kultaisen leijonan saajaksi.


title: Comédie de l’innocence

text:
Ariane ja Pierre D’Orville (Isabelle Huppert ja Denis Podalydès) ovat kiireinen aviopari, jolla on 9-vuotias poika Camille (Nils Hugon). Camille tuntee itsensä laiminlyödyksi vanhempiensa kiireen keskellä ja vetäytyy lähinnä omiin maailmoihinsa mielikuvitusystäviensä kanssa. Eräänä päivänä Ariane hätkähtää, sillä Camille ilmoittaa haluavansa asua hänen ”oikean” äitinsä kanssa. Camille johdattaa äitinsä asuntoon toiselle puolelle kaupunkia, missä Ariane tapaa Isabella Stirner -nimisen naisen (Jeanne Balibar). Camille näyttää tietävän ja tuntevan kaiken Isabellan asunnossa, ja Isabella väittääkin Camillen olevan hänen Paul-poikansa, joka todellisuudessa hukkui kaksi vuotta sitten. Ariane on epävarma mitä tekisi, joten hän päättää olla leikissä mukana. Hän menee niinkin pitkälle, että antaa Isabellan tulla hänen perheensä kotiin. Samalla hän yrittää selvittää Camillen dilemmaa psykiatriveljensä Sergen (Charles Berling) avulla.
"Comédie de l’innocencen" kuvaukset alkoivat 8. joulukuuta 1999 ja päättyivät 26. tammikuuta 2000. Elokuva kuvattiin Pariisissa työnimellä "Fils de deux mères ou Comédie de l’innocence" ja 2 140 000 euron budjetilla. Elokuvan tuotantoyhtiöinä olivat Canal+, CNC, Les Films du Camélia, Mact Productions, Procirep ja TF1 International. "Comédie de l’innocencen" virallinen traileri julkaistiin 20. helmikuuta 2001.


title: Comédie de l’innocence

text: "Comédie de l’innocence" sai ensi-iltansa Venetsian elokuvajuhlilla Italiassa 1. syyskuuta 2000. Elokuva sai ensi-iltansa Ranskassa 28. helmikuuta 2001 ja oli Haut et Courtin teatterilevittämä. Elokuva keräsi Ranskassa teatterikierroksensa aikana 92 049 katsojaa. Elokuva on kiertänyt useita elokuvajuhlia ympäri maailman, kuten vuoden 2000 Toronton elokuvajuhlat.


title: Comédie de l’innocence

text: "Comédie de l’innocence" julkaistiin Ranskassa DVD:lle 12. maaliskuuta 2002.


title: Chamitataxus

text: Chamitataxus on sukupuuttoon kuollut pohjoisamerikkalaisten mäyrien suku, joka eli mioseenin lopulla 6 miljoonaa vuotta sitten. Suvun ainoa laji, "C. avitus", kuvattiin vuonna 1935 löydetyn, lähes kokonaisen kallon perusteella. Kolmesta Pohjois-Amerikassa koskaan eläneestä mäyräsuvusta "Chamitataxus" oli primitiivisin. Toinen fossiileista tunnettu mäyrä oli suku "Pliotaxidea". Vain amerikanmäyrä ("Taxidea taxus") on selvinnyt nykypäiviin saakka.


title: Bugatti Automobiles

text: Bugatti Automobiles S.A.S. on ranskalainen urheiluautovalmistaja, jonka omistaa Volkswagen Group. Yrityksen kotipaikka on Molsheimissa, Ranskassa. Nykyisen Bugattin edeltäjä on Automobiles Ettore Bugatti, joka lakkautettiin vuonna 1963. Vuonna 1987 italialainen liikemies ostin Bugattin, ja yritys toimi virallisesti nimellä Bugatti Automobili S.p.A. Volkswagen Group osti Bugatti-nimen oikeudet vuonna 1998, ja ensimmäinen Volkswagenin kehittämä tuotantomalli, Veyron, esiteltiin vuonna 2005.


title: Bugatti Automobiles

text: Ferdinand Piëchin johtama Volkswagen Group osti Bugatti-nimen oikeudet kesäkuussa 1998. Sitä ennen Volkswagen oli ostanut Lamborghinin ja Bentleyn.


title: Bugatti Automobiles

text: Volkswagen perusti virallisesti uuden Bugattin 22. joulukuuta 2000. Karl-Heinz Neumannista tuli yrityksen johtaja. Seuraavaksi uusi yhtiö osti Ettore Bugattin vieratalona toimineen Château Saint Jean-kartanon Dorlisheimista, Molsheimin läheltä. Rakennus uudistettiin ja siitä tuli Bugatti Automobilesin päämaja. Uusi moderni tehdas rakennettiin kartanon läheisyyteen. Se avattiin 3. syyskuuta 2005.


title: Bugatti Automobiles

text: Bugatti valmisti Veyron-nimistä mallia vuoteen 2015. Sen korvasi Bugatti Chiron.


title: Bugatti Automobiles

text:
Bugatti Automobili SpA valmisti Bugatti EB110 -autoa 1990-luvulla. Volkswagen osti yrityksen myöhemmin.
Bugatti Veyron EB 16.4:ää valmistettiin vuosina 2005-2015.


title: Bugatti Automobiles

text:
Auton suunnittelu alkoi 1999 nimellä EB 18/4 "Veyron"-nimisellä konseptiautolla. Autossa oli paljon yhtäläisyyksiä lopullisen tuotantomallin kanssa. Veyronin pääsuunnittelijaksi tuli Hartmut Warkuß ja ulkomuodot suunntteli Jozef Kabaň.
Giorgetto Giugiaro oli suunnitellut aiemmat Bugatti-autot.


title: Bugatti Automobiles

text: Veyronin seuraaja esiteltiin vuoden 2016 Geneven autonäyttelyssä. Sen nimeksi tuli Bugatti Chiron. Hinta on noin 2.4 miljoonaa euroa.


title: Bugatti Automobiles

text: Chironissa on 1500 hevosvoimaa ja sen huippunopeus on noin 420 km/h. Se yltää 100 km/h:n 2.5 sekunnissa. Autoa valmistetaan 500 kappaletta.


title: Bugatti Automobiles

text: Volkswagen Group palkkasi Italdesign Giugiaron suunnittelemaan sarjan Bugatti-konseptiautoja. Ensimmäinen niistä oli EB118 joka oli kaksiovinen coupe. Se esiteltiin yleisölle Pariisin autonäyttelyssä 1998. Seuraavaksi tuli EB218, joka oli neliovinen sedan. Superauto 18/3 Chiron oli autoista viimeinen.


title: Sateenkaarikäärme

text: Sateenkaarikäärmettä kutsutaan monilla nimillä Australian aboriginaalien myyteissä. Arnheminmaan länsiosassa, Pohjoisterritorion metsäisemmällä alueella se on Ngalyod. Sillä on sarvet ja krokotiilin pyrstö. Se söi myös ihmisiä. Kerran sateenkaarikäärme nälissään söi kolme lintua. Se nielaisi ne kokonaisina. Käärmeen mahassa linnut ryhtyivät nokkimaan reikää vatsanseinämän läpi. Onnistuttuaan ne tulivat ulos ensimmäisten ihmisten muodossa. Pian ihmiset tappoivat Ngalyodin. Toisissa aboriginaalien myyteissä shamaanit kiipeävät taivaaseen sateenkaarikäärmettä pitkin. Perillä he kohtaavat henget ja esi-isät. Heiltä shamaanoit oppivat parantamis- ja ennustamistaitoja, jotka ovat hyödyllisiä maan päällä. Sateenkaarikärmeen uskotaan vesiyhteytensä kautta olevan elämän antaja, mutta se voi olla myös elämää tuhoava voima.


title: Liisa Kukkanen

text: Liisa Kukkanen (oik. Minna-Liisa Kukkanen s. 12. marraskuuta 1963, Leivonmäki) on suomalainen kirjailija ja SudenHenki-nimisen koirajulkaisuihin keskittyneen pienkustantamon perustaja ja omistaja. Hän on koulutukseltaan merkonomi, kuljetusteknikko ja kirjastovirkailija. Hän asuu Joutsassa.


title: Liisa Kukkanen

text: Kukkanen on toiminut myös Hartolan matkahuoltoasiamiehenä. Vuosina 2009-2014 Kukkanen kustansi ja toimitti Koirafanitus-nimistä lastenlehteä. Juttujen kirjoittamisen ohella hän myös valokuvasi ja taittoi lehden. Kukkanen toimii vapaaehtoistyössä Suomen Kennelliiton kennelneuvojana.


title: Liisa Kukkanen

text: Nimellä Minna-Liisa Kukkanen hän osallistui vuonna 1970 "Sävelin ja Sanoin" -nimiseen koululaisten sävellyskilpailuun, jossa hänen säveltämänsä ja yhdessä äitinsä Ritva Kukkasen kanssa sanoittamansa kappale "Jouluna" palkittiin ja se on julkaistu mm. Kauneimmat Joululaulut -nuottikirjan kahdessa painoksessa sekä levytetty Tapiolan Yhteiskoulun kuoron toimesta vuonna 1972.


title: Playa de las Teresitas

text: Playa de las Teresitas on hiekkaranta Teneriffalla. Ranta on vaaleaa hienoa hiekkaa. Käyttäjiä ovat yleensä paikalliset. Ranta sijaitsee koillisessa ja sinne pääsee kätevästi autolla ja myös julkisilla välineillä. Ensin pitää mennä Santa Cruzin kaupungin bussiasemalle ja sieltä on jatkoyhteys bussilla rannalle (päätepysäkille).


title: Samsara (albumi)

text: Samsara on To/Die/Forin kuudes studioalbumi. Se julkaistiin 14. joulukuuta 2011 levymerkillä Massacre Records.


title: Pohjola-aktivismi

text: Pohjola-aktivismilla viitataan Suomessa toisen maailmansodan jälkeen syntyneeseen, pohjoismaista puolustus- ja puolueettomuusliittoa tavoitelleeseen ryhmittymään. Vaikka Pohjola-aktivismi jäikin varsin pieneksi ja unohdetuksi ilmiöksi, vaikuttivat aktivistit avauksillaan Suomen ulko- ja turvallisuuspoliittiseen keskusteluun 1950- ja 60-luvuilla.


title: Pohjola-aktivismi

text: Suomen ja Ruotsin välistä puolustusyhteistyötä on kaavailtu aina 1920-luvulta alkaen. Ruotsin ja vasta itsenäistyneen Suomen suhteita kalvoivat vielä Ahvenanmaan kysymys sekä Suomessa käyty kieliriita, mutta sotilaspiireissä Pohjanlahden molemmin puolin oli puolustusyhteistyöllä kuitenkin kannatusta. Vuonna 1923 Ruotsin ulkoministeri Carl Hederstierna pakotettiin eroamaan ehdotettuaan julkisesti maiden välistä puolustusliittoa, ja vuonna 1930 julkaisi joukko nuorempia ruotsalaisia upseereja Neuvostoliton uhkaa korostavan "Antingen eller"-pamfletin. Kirjoittajista osa oli palvellut vapaaehtoisina Suomessa jo vuonna 1918, ja he katsoivat Neuvostoliiton läheisyyden edellyttävän naapureiden välistä yhteistyötä ja liittoutumista.


title: Pohjola-aktivismi

text: Suomen ja Ruotsin puolustusyhteistyö ajankohtaistui jälleen 1930-luvun loppupuolella, jolloin skandinaavinen suuntaus nousi Suomen ulkopolitiikan keskiöön. Vaikka puolustusliitto ei poliittisista syistä edennytkään, kävivät Suomi ja Ruotsi vuosina 1938-1939 laajoja neuvotteluja (ns. Tukholman sopimus) Ahvenanmaan linnoittamisesta ja puolustamisesta.


title: Pohjola-aktivismi

text: Suomessa pohjoismaista puolustus- ja puolueettomuusliittoa kannattanut Pohjola-aktivismi syntyi toisen maailmansodan jälkeisessä, uudessa kylmän sodan luomassa turvallisuus- ja sotilaspoliittisessa tilanteessa. Kauko Kare pitää jääkärieversti Walter Hornia hankkeen isänä; tältä oli vuonna 1948 ilmestynyt Suomen ja Euroopan asetelmia tarkastellut "Europeisk politik"-kirjanen. Horn oli innokas pohjoismaisen puolustusliiton kannattaja, ollen aktivistien keulakuvia aina 1960-luvulle saakka.


title: Pohjola-aktivismi

text:
Pohjola-aktivistien tavoitteena oli ennen kaikkea Suomen, Ruotsin ja Norjan välinen puolustusliitto, joka olisi edellyttänyt niin Norjan Nato-jäsenyydestä luopumista kuin Suomenkin irtaantumista Neuvostoliiton kanssa solmimastaan YYA-sopimuksesta. Suurvaltojen tunnustaman puolueettoman pohjolan takeena olisivat aktivistien tavoitteiden mukaisesti olleet Pohjoismaiden yhdistyneet asevoimat. Pohjola-aktivistien konkreettisia hankkeita oli esimerkiksi vuonna 1961 yritys saada Yhdysvaltojen silloinen presidentti John F. Kennedy innostumaan puolueettoman pohjolan ajatuksesta ja ottamaan asia esiin neuvostojohdon kanssa käytävissä neuvotteluissa. Tämä tavoite ei kuitenkaan toteutunut tärkeämpien kylmän sodan ongelmien vietyä suurmaiden johtajien huomion.
Pentti Airio jakaa pohjola-aktivismin toiminnan kahteen vaiheeseen. Ensimmäisen, vuodesta 1958 vuoteen 1963 kestäneen, vaiheen hän nimeää taustavaikuttamisen jaksoksi. Tänä aikana toiminta tapahtui ikään kuin salaseurana pääosin koti- ja ulkomaisille poliittisille ja sotilaallisille kontakteille jaettujen muistioiden kautta. Vuodesta 1964 alkaneella julkisen kirjoittelun ja mielipiteen muokkaus -jaksolla toiminta keskittyi lähinnä sanomalehtien ja kirjojen sivuille. 1960-luvun lopulla Pohjola-aktivismi alkoi hiipua johtohahmojen ja keskeisten rahoittajien ikäännyttyä.


title: Pohjola-aktivismi

text: Vaikka aktivistien toiminta ei suurempaa julkisuutta juuri osakseen saanut, keräsi idea ympärilleen varsin nimekkään kannattajajoukon. Hornin lisäksi keskeisimpiä aktivisteja oli esim. urheilumies Lauri Pihkala, joka kirjoitti myös saatesanat vuonna 1969 ilmestyneeseen "Pohjolan turvallisuus"-kirjaseen. Aktivisteista suuri osa oli entisiä ammattiupseereja, muuan muassa kenraalit Lennart Oesch ja Armas-Eino Martola sekä eversti Valo Nihtilä olivat toiminnassa mukana. Kuitenkin myös SDP:n ns. asevelisiiven vaikuttajat, kuten Väinö Tanner ja Väinö Leskinen, suhtautuivat aktivisteihin myönteisesti. Jarkko Vesikansan mukaan “aktivisteja yhdisti kauna [Urho] Kekkosta ja hänen harjoittamaansa ulkopolitiikkaa kohtaan”. Pohjola-aktivisteilla oli laajat kontaktit niin Suomen kuin Ruotsinkin puolustusvoimiin, esimerkiksi Ruotsin puolustusvoimien komentajana 1961-1970 toiminut Torsten Rapp mainitaan Walter Hornin yhteydenottoluetteloissa. Ulkomaisista poliittisista kontakteista merkittäviä oli esimerkiksi Ruotsin pääministerinä 1946-1969 toiminut Tage Erlander sekä Norjan pitkäaikainen pääministeri Einar Gerhardsen. Pohjola-aktivismin rahoitus tuli pääosin erinäisiltä tukijoilta, toiminnan alkuvaiheissa näitä olivat esimerkiksi SOK, KOP, Suomen paperiyhdistys ja STK. Myös Horn ja Pihkala itse kantoivat suurta henkilökohtaista taloudellista vastuuta ja toiminnan hiivuttua suuret velat jäivät heidän kontolleen.


title: Pohjola-aktivismi

text: Pääministerinä toimiessaan Kekkonen teki vuonna 1952 pyjamantaskupuheena tunnetun ulkopoliittisen kannanoton, jossa hän ehdotti pohjoismaista puolueettomuusliittoa. Keskeinen ero pohjola-aktivistien myöhempiin samankaltaisiin suunnitelmiin oli, että Kekkosen ajama puoluueetomuusliitto ei olisi tarkoittanut Suomen irtautumista YYA-sopimuksesta. Vuosina 1959-1961 pohjola-aktivismin tavoitteista informoitiin laajasti Suomen korkeinta valtiojohtoa. 1960 silloinen tasavallan presidentti Urho Kekkonen totesi aktivistien hankkeisiin liittyen ettei ”kiellä eikä kehoita”, ja antoi täten ikään kuin hiljaisen hyväksyntänsä pohjola-aktivismille jääden seuraamaan sen toimintaa luultua tiiviimmin. Kuitenkin vuoden 1961 noottikriisin ja seuraavan vuoden uudelleenvalintansa jälkeen Kekkosen suhtautuminen pohjola-aktivismiin tiukkeni merkittävästi, mikä laski toiminnan menestymismahdollisuuksia huomattavasti. Pohjola-aktivisteilla ja Kekkosella oli sinällään yhteinen tavoite Pohjolan vakauden turvaamisesta, mutta keinot tämän saavuttamiseksi erosivat toisistaan. Pohjola-aktivistit eivät voineet hyväksyä niin sanotun Paasikiven-Kekkosen linjan edellyttämää läheistä yhteistyötä Neuvostoliiton kanssa.


title: Iwakuni

text: Iwakuni () on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee prefektuurin itäosassa Seton sisämeren rannalla. Kaupungissa on 137 153 asukasta (vuonna 2017) ja sen pinta-ala on 873,72 neliökilometriä.


title: Iwakuni

text: Iwakuni kehittyi Sengoku-kauden lopulta lähtien Kikkawa-klaanin linnanaluskaupunkina. Iwakunin linnan rakennutti vuoren huipulle alun perin Kikkawa Hiroie, kaupungin merkittävimpiin nähtävyyksiin kuuluvan, Nishikijoen ylittävän Kintai-kaarisillan vuorostaan 1600-luvulla Kikkawa Hiroyoshi. Meiji-restauraation jälkeen Iwakuni toimi lyhytikäisen Iwakunin prefektuurin pääkaupunkina. Kaupunkioikeudet Japanin nykyisen kuntalaitoksen puitteissa Iwakuni sai vuonna 1940. Vuonna 2006 perustettiin uusi, aiempaa huomattavasti laajempi kaupunki, kun Iwakuniin liitettiin seitsemän ympäristön kuntaa. Iwakunia palvelevat luotijunayhteys San’yō Shinkansenin lisäksi JR Nishi-Nihonin Sany’yō-päälinja ja Gantoku-linja sekä Nishikigawa-rautateiden Nishikigawa Seiryū -linja.


title: Kanakit

text: Kanakit ovat Ranskaan kuuluvan Uuden-Kaledonian alkuperäisasukkaita.


title: Kanakit

text: Kanakkien nimi juontuu polynesialaisten kielten sanasta "kanaka", joka tarkoittaa yksinkertaisesti ihmistä ja jota eurooppalaiset käyttivät Tyynenmeren saarten asukkaista halventavaan sävyyn, samaan tapaan kuin termiä neekeri. Kanakit itse alkoivat kuitenkin käyttää termiä 1960-luvulta lähtien tapana erottaa itsensä saaren muualta tulleista asukkaista. Erottelu tehdään myös muista Tyynenmeren saarten asukkaista, joita on muuttanut eurooppalaisten tapaan uuteen-Kaledoniaan. CIA:n julkaiseman The World Factbookin mukaan kanakit muodostivat vuonna 2009 arviolta 40,3 % Uuden-Kaledonian asukkaista.


title: Kanakit

text: Uusi-Kaledonia asutettiin noin 1 000 eaa. ja ensimmäiset asukkaat kuuluivat arkeologisten löydösten perusteella Lapita-kulttuuriin. Tosin on myös tutkijoita, joiden mukaan saaren asutus tapahtui jo 3 000 vuotta eaa. ja osa tutkijoista on myös liittänyt joitakin arkeologisia löytöjä mahdollisesti Lapita-kulttuuria edeltäneeseen kulttuuriin. Kirjoitetun historian puutteessa suuri osa kanakkien historiaa on hämärän peitossa. Yksi heidän historiansa käännekohdista oli 1800-luku, jolloin eurooppalaiset alkoivat tuoda Oseaniaan kulkutauteja ja lähetyssaarnaajia. Ranska liitti Uuden-Kaledonian itseensä vuonna 1853 ja alkoi myöhemmin siirtää vankeja saaren rankaisusiirtokuntiin. Vuosien 1864–1896 saarelle tuotiin noin 20 000 vankia, joiden lisäksi saapui tavanomaisia ranskalaisia siirtolaisia, sekä työntekijöitä Kiinasta. Näiden väestöllisten muutosten takia kanakit muodostavat alle puolet Uuden-Kaledonian nykyväestöstä.


title: Kanakit

text: 1960-luvulta lähtien kanakit alkoivat vaatia muutoksia historiansa vääryyksiin ja lopulta alettiin myös vaatia itsenäisyyttä Ranskasta. 1980-luvulla kanakkien ja Ranskan välit kiristyivät väkivaltaisiksi mellakoiksi. Vuonna 1988 Uuden-Kaledonian kaksi pääpuoluetta, itsenäisyyttä ja Ranskaan kuulumista kannattaneet puolueet, solmivat Matignonin sopimuksen, jolla paikallisille myönnettiin huomattavasti aikaista suurempi itsemääräämisoikeus. Uuden-Kaledonian itsenäistymisestä järjestettiin kansanäänestys 4. marraskuuta 2018. 56,4 % äänestäneista kannatti Ranskan osana pysymistä.


title: Kanakit

text: Kanakkien yhteisöllinen järjestäytyminen on samankaltainen, kuin muualla Melanesiassa. Suurin kokonaisuus johon kanakit yleensä itsensä mieltävät on klaani. Kanakkien klaanit ovat patrilineaarisia, eli klaanin jäsenyys periytyy isän kautta. Suuresta osasta muusta Melanesiasta poiketen kanakit tekevät erottelun myös tavallisten ja päällikköjen perheiden ja sukujen välillä. Muita kanakkien tapoja ovat esimerkiksi sukupuolten tarkka erottelu miesten ja naisten syöden ja joskus jopa nukkuen erikseen toisistaan, sekä usko esi-isien henkiin, joilla uskotaan olevan vaikutusta edelleen elävien onneen tai epäonneen. Perinteiset elinkeinot ovat jääneet osittain nykyajan jalkoihin. Esimerkiksi viljelykasveina saarelle on tuotu sen ulkopuolelta esimerkiksi riisi. Tarosta, jamssista, bataatista, banaanista, kanasta ja ravusta valmistettu perinteinen ruokalaji "bougna" on kuitenkin säilyttänyt suosionsa ja saanut epävirallisen aseman kansallisruokana.


title: Pohjoismainen yhteistyö Unescossa

text: Pohjoismainen yhteistyö Unescossa eli Yhdistyneiden kansakuntien kasvatus-, tiede- ja kulttuurijärjestössä on näkynyt pyrkimyksenä toteuttaa yhteistä politiikkaa pohjoismaisten arvojen ja kansainvälisen solidaarisuuden puolesta ja samalla lisätä maiden vaikutusvaltaa ja näkyvyyttä. Keskinäinen yhteistyö Unescossa on osaltaan rakentanut ja määritellyt Pohjoismaiden omaa identiteettiä ja imagoa.


title: Pohjoismainen yhteistyö Unescossa

text: Unesco on ollut erityisen hyvä foorumi pohjoismaiselle yhteistyölle paitsi toimintakenttiensä vuoksi, myös siksi, että se on ollut suhteellisen epävirallinen valtiollinen organisaatio. Sen toiminta perustuu pitkälti asiantuntijaelimiin ja yksilöiden väliseen yhteistyöhön. Unescon erityisyytenä ovat kansalliset toimikunnat, joiden tarkoituksena on toimia siltana organisaation valtiollisten ja ei-valtiollisten elinten välillä.


title: Pohjoismainen yhteistyö Unescossa

text: Pohjoismaiset yhteistyöprojektit tekivät maista tunnettuja Unescossa ja sen jäsenvaltioissa. Unescon pääsihteeristö on korostanut pohjoismaista yhteistyötä ja erityisesti kansallisten toimikuntien työtä esimerkillisenä.


title: Pohjoismainen yhteistyö Unescossa

text: Suomessa Unesco-politiikkaa toteuttaa ennen kaikkea opetus- ja kulttuuriministeriö yhdessä muiden ministeriöiden sekä Suomen pysyvän Unesco- ja OECD-edustuston kanssa.


title: Pohjoismainen yhteistyö Unescossa

text: Pohjoismaista Tanska ja Norja olivat YK:n perustajajäseniä, kun Unesco perustettiin 1945. Ruotsi liittyi järjestöön Islannin kanssa samaan aikaan vuonna 1946. Suomi haki jäsenyyttä jo vuonna 1947, mutta joutui odottamaan vuoteen 1955 saakka, sillä Yhdysvalloilla ja Neuvostoliitolla oli erimielisyyksiä uusien valtioiden hyväksymisestä mukaan.


title: Pohjoismainen yhteistyö Unescossa

text: Tanska ja Norja olivat myös mukana perustamassa Unescoa. Ruotsi osallistui tarkkailijajäsenenä Unescon yleiskokouksiin vuodesta 1946 eteenpäin. Jäseneksi Ruotsi liittyi kuitenkin vasta vuonna 1950. Syynä liittymisen pitkittymiseen olivat mm. organisaation sisäiset jännitteet, Unescon epätarkka agenda sekä jäsenyyden kulut. Suomi liittyi Unescoon vuonna 1956. Kuten Ruotsi, myös Suomi oli aikaisemmin toiminut tarkkailijana kokouksissa. Islanti liittyi vuonna 1964.


title: Pohjoismainen yhteistyö Unescossa

text: Pohjoismaiden yhteistyö Unescossa alkoi heti ensimmäisessä yleiskokouksessa 1946, jossa Norjan ja Tanskan delegaatiot sekä Ruotsin ja Islannin tarkkailijat muodostivat keskinäisiä kontakteja. Etenkin Suomen liittyminen Unescoon tarkoitti yhä lisääntynyttä tarvetta yhteistyölle. Jo keskenään yhteistyötä tehneet Pohjoismaiden kansalliset toimikunnat tapasivat Suomen ja Islannin edustajia vuonna 1956 Tukholmassa kokouksessa, jonka tarkoituksena oli suunnitella pohjoismaista yhteistyötä. Ruotsin opetusministeri Ivar Persson painotti puheessaan yhteistoimintaa ja tehtävänjakoa niin, että Unescon yleiskokouksissa voitaisiin rakentaa yhtenäinen pohjoismainen rintama. Sekä fyysisten että henkisten resurssien yhdistäminen oli tärkeä motiivi yhteistyölle: Yhdessä neljä maata saisivat paljon enemmän vaikutusvaltaa organisaatiossa kuin yksittäin. Yhteistyöllä oli kuitenkin myös selkeä yhteys pohjoismaisen identiteetin rakentamiseen.


title: Pohjoismainen yhteistyö Unescossa

text: 1950-luvun aikana kontaktit alkoivat kehittyä johdonmukaisemmaksi yhteistyöjärjestelmäksi. Pohjoismaiden kansallisten toimikuntien tapaamisista tuli vuosittaisia maiden vuorotellessa isäntämaina. Toimikuntakokouksille tyypillistä oli epämuodollisuus ja Pohjoismaiden yhteisten nimittäjien etsiminen kussakin asiassa. Kokouksissa syntyi vain suosituksia – käytännössä kansalliset päätökset usein kuitenkin seurasivat sovittuja suosituksia. Kansallisia toimikuntia johtivat pääsihteerit, joista tuli yhä tärkeämpiä 1950-luvun lopulla, kun he alkoivat pitää omia sihteerikokouksiaan muutaman kerran vuodessa toimikuntakokousten työlistaa lyhentääkseen.


title: Pohjoismainen yhteistyö Unescossa

text: Unescon yleiskokouksiin osallistuneita Pohjoismaiden delegaatioita ohjeistettiin ottamaan huomioon kaikkien Pohjoismaiden asema ja edut. Delegaatiot tapasivat toisiaan kokousten yhteydessä epävirallisesti mutta säännöllisesti, keskustellakseen ajankohtaisista tapauksista ja koordinoidakseen yhteistyöstrategioita. Pohjoismaat alkoivat myös pitää Unescon hallintoneuvoston kulloistakin pohjoismaista jäsentä yhteisenä edustajanaan. Näin taattiin koko Pohjolalle jatkuva edustusto hallintoneuvostossa.


title: Pohjoismainen yhteistyö Unescossa

text: 1950-luvulla kansainvälinen kulttuurihallinto oli melko kehittymätöntä. Osittain tästä syystä kansallisten Unesco-toimikuntien ja kansallisten ministeriöiden välillä oli huomattavasti liikkumatilaa. Tämä johti siihen, että kansallisella tasolla Unescoa pidettiin helposti ”professorien keskustelukerhona”, jolla oli vain vähän käytännön merkitystä. Toisaalta Unesco nähtiin myös kohtuullisen itsenäisenä kansallisiin poliittisiin elimiin nähden, sillä sitä johtivat riippumattomat kansainvälisesti tunnustetut tiedemiehet ja kulttuuriasiantuntijat. Riippumattomuussuuntaa tavoittelivat myös pohjoismaiset toimikunnat.


title: Pohjoismainen yhteistyö Unescossa

text: 1960-luvulla Unescon rakenne muuttui merkittävästi: kehittyvien maiden mukaantulo tarkoitti, että järjestö alkoi muuttua yhä enemmän kehitysorganisaatioksi ja sen sisäiset kiistat lisääntyivät kylmän sodan vastakkainasettelun mukaisesti. Yleiskokoukset ja samalla työmäärä kasvoivat. Kehitysyhteistyön ja Pohjoismaiden keskinäisen yhteistyön tehostaminen nousivat merkittävään asemaan maiden tavoitelistalla.


title: Pohjoismainen yhteistyö Unescossa

text: Pohjoismaat järjestivät jo 1960-luvun lopulla suuria yhteistyöprojekteja, joista esimerkkeinä yhteinen retkikunta Nubiaan, Pohjoismaiden näyttely Arabimaissa ja lukutaitokampanja Tansaniassa. Koulutukseen painottuvat projektit tekivät samalla tunnetuiksi pohjoismaista elämää, yhteiskuntaa, kulttuuria ja yhteistyötä niin maailmalla kuin Unescon sisälläkin.


title: Pohjoismainen yhteistyö Unescossa

text: Yhteistyön vahvistuminen 1960-luvulla oli seurausta myös kasvavasta kansallisesta kiinnostuksesta Unescoon. Mielenkiinnon taustalla oli etenkin Unescon aiempaa suuremmat budjetit sekä sen merkitysarvon lisääntyminen uusien kehitysohjelmien myötä. Pohjoismaiset Unesco-toimikunnat sidottiin nyt tiiviimmin kansallisiin ministeriöihin, mikä lisäsi niiden resursseja, mutta toi mukanaan myös byrokratiaa.


title: Pohjoismainen yhteistyö Unescossa

text: Unescon tehtävälistan kasvaessa yksittäiselle pienelle valtiolle tuli mahdottomaksi seurata kaikkia Unescon asioita. Tältä pohjalta syntyi erityinen työnjako, jossa kunkin maan toimikunta sai vastuulleen valittujen aihealueiden tarkkailun ja niihin liittyvien tapausten valmistelun. Tämä järjestely oli menestyksekäs, ja siitä tuli tunnistettava piirre pohjoismaiselle yhteistyölle Unescossa.


title: Pohjoismainen yhteistyö Unescossa

text: 1970-luvulle tultaessa Pohjoismaiden toimikuntien tapaamiset olivat vakiintuneet. Tapaamiset kestivät muutaman päivän ja kokosivat yhteen kymmeniä ihmisiä. Erillisiä asiantuntijatapaamisia järjestettiin eri Unescon erityisohjelmien aloille. Toimikuntakokoukset olivat vähitellen institutionalisoituneet: niillä oli selkeä rooli ja tehtävä, vaikka virallista asemaa suhteessa esimerkiksi Pohjoismaiseen kulttuurisopimukseen (1971) niillä ei ollut.


title: Pohjoismainen yhteistyö Unescossa

text: 1970-luvulla maiden väliset jännitteet Unescon sisällä kiristyivät. Taustalla vaikutti kansainvälinen poliittinen tilanne sekä vanhojen ristiriitojen nousu pintaan jäsenmaiden välisen tasapainon muuttuessa. Unescon haasteena oli erityisesti järjestön byrokratisoituminen ja politisoituminen. Ohjelman laajennuttua ja jäsenten kiistellessä keskenään, sai hallinto aiempaa enemmän valtaa. Unescoa kritisoitiin tehottomuudesta ja konkreettisten toimien puutteesta. Monien mielestä jäsenmailla oli yhä heikommat mahdollisuudet vaikuttaa organisaation toimintaan.


title: Pohjoismainen yhteistyö Unescossa

text: Pohjoismaidenkaan keskinäinen koordinaatio ei aina pysynyt yhtenäisenä kansainvälisen tilanteen polarisoituessa. Mailla oli siteitä eri suuntiin: Tanska esimerkiksi oli EY:n jäsen ja Suomella puolestaan oli erityinen suhde Neuvostoliiton kanssa. Tämä vaikutti Pohjoismaiden yhteistyöhön eriyttävästi erityisesti ministeritasolla ja yleiskokouksissa. 1970-luvulla yhteistyön suurimmat haasteet kohdattiin päätettäessä kansainvälisyyskasvatusta koskevasta asiakirjasta (1974) ja ns. joukkotiedotusjulistus-kysymyksestä (1978). Molemmissa tapauksissa mielipiteet Unescon sisällä jakautuivat itä–länsi-akselilla ja myös Pohjoismaiden kannat erosivat toisistaan. Kysymysten eskaloituessa Pohjoismaat onnistuivat kuitenkin toimimaan yhteistyössä ja sillanrakentajina lopullisessa päätöksenteossa.


title: Pohjoismainen yhteistyö Unescossa

text: Kiristyneet jännitteet eivät siis estäneet säännöllistä yhteistyötä kansallisten toimikuntien välillä. Pohjoismaisten toimikuntien yhteisenä intressinä oli säilyttää asiantuntijoiden ja kansalaistoimijoiden keskeinen asema Unescossa sekä pitää yhteistyö epävirallisena, kulttuuriin keskittyvänä käytännön toimintana. Seuraavina vuosina pohjoismaista yhteistyötä tiivistettiin. Koko Unescon sisällä jännitteet kuitenkin kiristyivät niin, että vuonna 1985 Yhdysvallat ja Iso-Britannia jättivät organisaation. Pohjoismaat puolestaan reagoivat Yhdysvaltojen ja Neuvostoliiton välisten jännitteiden kiristymiseen parantamalla keskinäistä yhteistyötään ja toimimalla välittäjinä maiden välillä. 1980-luvulla Pohjoismaiden yhteistyö kasvoi mm. laajennettujen sihteeristökokousten muodossa.


title: Pohjoismainen yhteistyö Unescossa

text: Pohjoismainen yhteistyö Unescossa on jatkunut tiiviinä kylmän sodan päättymisen jälkeenkin. Pohjoismaat pyrkivät esimerkiksi edelleen saamaan keskuudestaan jatkuvan edustuksen hallintoneuvostoon – neuvoston jäsenmaaksi valittu valtio tuo esiin Pohjoismaiden yhteisiä etuja ja näkemyksiä. Suomi on ollut hallintoneuvoston jäsenenä Pohjoismaiden edustajana vuosina 1966–1974, 1987–1991 sekä 1997–2001. Kaudella 2013–2017 Pohjoismaita edustaa Ruotsi. Suomi on Pohjoismaiden yhteinen ehdokas hallintoneuvostoon kaudelle 2017–2021.


title: Pohjoismainen yhteistyö Unescossa

text: Pohjoismaisen Unesco-yhteistyön toteuttaminen jatkuu edelleen säännöllisten kokousten ja keskinäisen kuukausittain toistuvan yhteydenpidon kautta. Lisäksi vuosittaisissa laaja-alaisissa Pohjoismaisissa Unesco-koordinaatiokokouksissa suunnitellaan yhteisiä ehdotuksia ja avauksia Unescon toiminnan kehittämiseksi sekä valmistaudutaan yleiskokoukseen.


title: Kunapipi

text: Kunapipi on eräissä Australian aboriginaalien myyteissä Wawilak-sisarusten äiti. Maaäiti Kunapipiä pidetään ikuisena ”vanhana naisena” ja urospuolisen Sateenkaarikäärmeen täydentäjänä. Toisissa myyteissä Kunapipi on ihmisten ja eläinten luoja. Hän pyysi niitä maalaamaan ihonsa osoittaakseen sitoutumista perheeseen tai kansaan. Myös ruusukakadut ja krokotiilit noudattivat ohjetta. Kunapipin viisas ja luova luonne edustaa henkisyyden feminiinistä puolta.


title: Wawilak-sisarukset

text: Wawilak-sisarusten (tai Wagilag-sisarusten) eli Alkusisarten myytti kertoo heidän vaelluksestaan Australian Arnheminmaassa. Aluksi nämä kaksi naista nousivat merestä, vanhemmalla oli lapsi sylissään ja nuorempi oli raskaana. He etsivät ruokaa. Kumpikin osasi käyttää keihästä taitavasti. Sisarukset antoivat nimet kaikille kohtaamilleen eläimille ja maisemille. Synnytys läheni, ja he pystyttivät leirin paikkaan nimeltä Mirrirmina ja sytyttivät nuotion eläinten juomapaikan lähelle. Vanhempi sisarus lähti hankkimaan ruokaa sillä aikaa kun nuorempi synnytti lapsen. Isosisko saapui ja ryhtyi valmistamaan ateriaa. Silloin eläimet, jotka hän oli tappanut, hyppäsivät padasta ja pakenivat juomapaikan veteen. Se oli Sateenkaarikäärmeen koti. Tämä omisti kaikki eläimet eikä antanut syödä niitä. Kuitenkin sisarukset yrittivät, ja Sateenkaarikäärme nielaisi heidät ja heidän lapsensa. Käärmeen hyökkäys herätti muut käärmeet, ja ne luikertelivat kysymään mistä oli kyse. Sateenkaarikäärme valehteli syöneensä kengurun, mutta sitä ei uskottu. Lopulta se tunnusti syöneensä sisarukset. Silloin nousi myrsky ja monsuunisade alkoi piiskata maata. Sateenkaarikäärmeen oli pakko oksentaa sisarukset ja heidän lapsensa - muurahaiskekoon. He heräsivät henkiin muurahaisten puremien ansiosta. Sen jälkeen aboriginaalit ovat eläneet rauhassa entisen vainoojansa kanssa.


title: Hr. Ms. Poolster (A835)

text: Hr. Ms. Poolster (runkonumero A835) oli Alankomaiden kuninkaallisen laivaston tukilaiva. Alus otettiin palvelukseen 1964 ja se poistettiin palveluksesta 1994.


title: Hr. Ms. Poolster (A835)

text: Alus tilattiin Rotterdamista Rotterdamsche Droogdok Maatschappijlta ja sen köli laskettiin 19. syyskuuta 1962. Alus laskettiin vesille 16. lokakuuta 1963 ja se otettiin palvelukseen 29. kesäkuuta 1964.


title: Hr. Ms. Poolster (A835)

text: Alus teki laivastovierailun Leningradiin 8. kesäkuuta 1977 "Hr. Ms. Trompin", "Hr. Ms. Groningenin" ja "Hr. Ms. Overijsselin" kanssa.


title: Hr. Ms. Poolster (A835)

text: Alus lähti 12. maaliskuuta 1979 koulutuspurjehdukselle Kaukoitään frgattien "Trompin" ja "Hr. Ms. Kortenaerin" sekä hävittäjä "Hr. Ms. Drenthen" kanssa.


title: Hr. Ms. Poolster (A835)

text: Alus lähti 13. tammikuuta 1986 Den Helderistä "Hr. Ms. De Ruyterin", "Hr. Ms. Callenburghin" ja "Hr. Ms. Jan van Brakelin" kanssa koulutuspurjehdukselle Kaukoitään. Matkalla oli myös kauppaa edistäviä tarkoituksia. Osasto palasi Alankomaihin 19. kesäkuuta.


title: Hr. Ms. Poolster (A835)

text: Alus poistettiin palveluksesta 28. heinäkuuta 1994. Pakistani osti aluksen liittäen sen laivastoonsa nimellä "Moawin".


title: Hr. Ms. Pelikaan (A804)

text: Hr. Ms. Pelikaan (runkonumero A804) on Alankomaiden kuninkaallisen laivaston tukilaiva. Alus otettiin palvelukseen 2006.


title: Hr. Ms. Pelikaan (A804)

text: Alus tilattiin Damen Groupin Galatin telakalta Romaniasta. Alus laskettiin vesille 2006 ja se otettiin palvelukseen vielä samana vuonna 12. kesäkuuta. Alus suunniteltiin erityisesti Karibianmeren olosuhteisiin ja se on sijoitettu pysyvästi Curacaoon.


title: Hr. Ms. Pelikaan (A804)

text: Alus saapui 18. tammikuuta 2010 Port-au-Princeen tuoden varusteita vuoden 2010 Haitin maanjäristyksessä kärsineille.


title: Kansallinen tulorekisteri

text: Kansallinen tulorekisteri (aik. "Kansallisen tulorekisterin perustamishanke") (KATRE) on yksi nykyisen hallituksen kärkihankkeista julkisten palvelujen digitalisoinnissa. Tulorekisterin perustamishanke on valtiovarainministeriön ja Verohallinnon yhteishanke. Valtiovarainministeriö vastaa hankkeen yleisestä ohjauksesta. Verohallinnon vastuulla on tulorekisterin käytännön toteutus. Verohallinnon Tulorekisteriyksikkö toimii rekisterin ylläpitäjänä ja vastuuviranomaisena rekisterin käyttöönoton jälkeen. Tulorekisteriviranomainen on perustettu helmikuussa 2018.


title: Kansallinen tulorekisteri

text: Laki tulotietojärjestelmästä tuli voimaan 16.1.2018. Tulorekisteri otetaan käyttöön 1.1.2019 alkaen.


title: Kansallinen tulorekisteri

text: Tulorekisteri on kansallinen sähköinen tietokanta. Se sisältää kattavat palkka-, eläke- ja etuustiedot yksilötasolla. Tiedon tuottajat ilmoittavat tiedot ansiotuloista tulorekisteriin reaaliaikaisesti, maksukohtaisesti ja yhteisesti hyväksyttyjen vakioitujen standardien mukaisesti.


title: Kansallinen tulorekisteri

text: Ensimmäisessä vaiheessa eli vuodesta 2019 lähtien tulorekisteriin ilmoitetaan palkkatiedot. Vuodesta 2020 alkaen ilmoitetaan myös eläke- ja etuustiedot. Tietojen ilmoittaminen tulorekisteriin koskee kaikkia palkkatiedon maksajia heti 1.1.2019 lähtien ja kaikkia etuuden maksajia 1.1.2020 lähtien.


title: Buffel-luokka

text: Buffel-luokka oli Alankomaiden kuninkaallisen laivaston kahden vuosina 1867-1870 valmistetun aluksen muodostama monitoriluokka.


title: Buffel-luokka

text: Luokan alukset oli valmistettu samojen suunnitelmien mukaan kuin edeltänyt schorpioen-luokka. Alusten pituus oli 62,7 metriä ja niiden leveys oli 12,3 ja syväys 4,8 metriä. Alusten uppouma oli 2 233 tonnia. Ne oli varustettu törmäyskeulalla ja niiden miehistöksi tarvittiin 117 miestä. Miehistönmäärä nousi myöhemmin 159:ään.


title: Buffel-luokka

text: Propulsiojärjestelmä koostui kahdesta kaksi sylinterisestä compound höyrykoneesta, jotka kumpikin pyörittivät omaa 3,66 metrin potkuria. Höyryn muodostamiseksi aluksella oli neljä kattilaa. Koneisto oli suunniteltu tuottamaan 2 000 ihp:tä, mikä mahdollistaisi 12,4 solmun maksiminopeuden. Alukset kuitenkin saavuttivat ainoastaan 11,2 solmua. Niiden varastoihin sopi 152 tonnia hiiltä ja ne oli varustettu kahdella lyhyellä mastolla.


title: Buffel-luokka

text: Alusten aseistuksena oli kaksi Armstrongin valmistamaa yhdeksän tuuman rihlattua tykkiä, jotka oli asennettu Coles-torneihin. Lisäksi aseistuksena oli neljä 30 naulan matalapainetykkiä. Suoja koostui vesirajaan asennetusta koko aluksen mittaisesta valurautaisesta panssarivyöstä, jonka paksuus oli keskellä 152 millimetriä kaveten päitä kohden 76 millimetriin. Tykkitornien suojana 203 millimetrin panssarointi ja panssarointi paksuni tykkiporttien reunoilla aina 279 millimetriin. Tykkitornien pohjan paksuus oli 203 millimetriä ja tulenjohtotornin seinät olivat 144 millimetriä. Panssarikansi oli paksuudeltaan 19-25 millimetriä.


title: Hr. Ms. Schorpioen

text: Hr. Ms. Schorpioen oli Alankomaiden kuninkaallisen laivaston Schorpioen-luokan monitori.


title: Hr. Ms. Schorpioen

text: Alus tilattiin Ranskasta Forges et Chantiers de la Méditerranéelta La Seyne-sur-Meristä ja sen köli laskettiin elokuussa 1867. Alus laskettiin vesille 18. tammikuuta 1868 ja se otettiin palvelukseen vielä saman vuoden lopulla 1. lokakuuta.


title: Hr. Ms. Schorpioen

text: Vuonna 1886 hinaaja törmäsi Den Helderin satamassa aluksen kylkeen ja "Schorpioenen" upposi saamaansa vuotoon kaksi tuntia myöhemmin. Alus saatiin kuitenkin nostettua ja kunnostettua. Vuonna 1906 alus poistettiin operatiivisista tehtävistä ja se muutettiin majoitusalukseksi.


title: Hr. Ms. Schorpioen

text: Toisen maailmansodan alussa saksalaiset valtasivat aluksen ja se hinattiin Saksaan, missä se palveli lähinnä varastona. Sotatoimien päätyttyä alus löytyi Hampurista vuonna 1947 ja se hinattiin Amsterdamiin ja edelleen Den Helderiin, missä se sijoitettiin naisten vapaaehtoisen asepalvelun kasarmiksi.


title: Hr. Ms. Schorpioen

text: Vuonna 1982 palveluksesta poistamisen jälkeen yksityinen säätiö osti aluksen. Se sijoitettiin kelluvaksi museoksi Middelburgiin. Seitsemän vuotta myöhemmin täydellisen kunnostuksen jälkeen se avattiin yleisölle. Vuonna 1995 laivasto lunasti aluksen ja se sijoitettiin osaksi laivastomuseota Den Helderiin. Alus on ollut avoinna toukokuusta 2000 alkaen puolentoista vuoden kunnostuksen valmistuttua, jonka aikana se palautettiin alkuperäiseen asuunsa.


title: Air Calédonie

text: Air Calédonie on uusikaledonialainen lentoyhtiö. Se lentää kymmeneen kotimaan kohteeseen solmukohtanaan Nouméan Magentan lentoasema.


title: Air Calédonie

text: Yhtiö perustettiin 1954 nimellä Transpac ja aloitti lennot 25. syyskuuta 1955. Nykyisen nimensä se otti käyttöön vuonna 1967.


title: Air Calédonie

text: Huhtikuussa 2017 Air Calédonie lensi reittilentoja seuraaviin kohteisiin:


title: Air Calédonie

text: Huhtikuussa 2017 Air Calédonien laivastoon kuului neljä lentokonetta.


title: Hr. Ms. Stier

text: Hr. Ms. Stier oli Alankomaiden kuninkaallisen laivaston Schorpioen-luokan monitori.


title: Hr. Ms. Stier

text: Alus tilattiin Englannista Laird, Son and Companyltä Birkenheadistä. Alus laskettiin vesille 5. huhtikuuta 1868 ja se otettiin palvelukseen vielä saman vuoden lopulla.


title: Hr. Ms. Stier

text: Alus poistettiin palveluksesta 1906 ja alusluettelosta kaksi vuotta myöhemmin. Se palautettiin palvelukseen majoitusaluksena 1. huhtikuuta 1909. Alus myytiin romutettavaksi 1930.


title: Dihydro-orotaasi

text: Dihydro-orotaasi on hydrolaaseihin kuuluva entsyymi. Entsyymi katalysoi dihydro-oroottihapon reversiibeliä muodostumista karbamoyyliasparagiinihaposta. Tämä reaktio on osa pyrimidiinien biosynteesiä ja entsyymiä esiintyy niin esi- kuin aitotumaisissakin soluissa. Eräissä aitotumaisissa elöissä, kuten nisäkkäissä, dihydro-orotaasi on osa entsyymikompleksia nimeltä CAD, jolla on lisäksi myös kahden muun entsyymin eli karbamoyylifosfaattisyntetaasi II:n ja aspartaattikarbamoyylitransferaasin aktiivisuus. Dihydro-orotaasin EC-numero on EC 3.5.2.3.


title: Dihydro-orotaasi

text: Dihydro-orotaasi esiintyy yleensä monomeerina ja dimeerinä. Bakteereilla ja sienillä monomeerin molekyylimassa on noin 40–50 kDa. Entsyymi vaatii toimiakseen sinkki-ioneja ja sinkki-ionit sitoutuvat entsyymiin histidiiniaminohappojen välityksellä. Sinkki-ionien tehtävänä on stabiloida dihydro-orotaasin katalysoiman reaktion välivaiheena muodostuvaa oksianionia. Entsyymin katalysoiman reaktion mekanismin ensimmäisessä vaiheessa entsyymi vastaanottaa karbamoyyliasparagiinihapon aminoryhmältä protonin, mikä tekee aminoryhmästä nukleofiilisemman. Tämän jälkeen aminoryhmä reagoi molekyylinsisäisellä additioreaktiolla elektrofiilisen karboksyylihapporyhmän hiiliatomin kanssa. Näin muodostuu tetraedrimäinen anioninen välivaihe, jonka hajotessa muodostuu dihydro-oroottihappoa ja vettä. Entsyymi kykenee katalysoimaan myös dihydro-oroottihapon hydrolyysiä karbamoyyliasparagiinihapoksi.


title: Venäjän Grand Prix 2017

text: Venäjän Grand Prix 2017 (virallisesti 2017 Formula 1 VTB Russian Grand Prix, ) oli Formula 1 -kauden 2017 neljäs osakilpailu. Se ajettiin 30. huhtikuuta Sotšin katuradalla.


title: Venäjän Grand Prix 2017

text: Aika-ajoissa Ferrarin Sebastian Vettel ajoi uransa 47. paalupaikan, mikä päätti Mercedeksen 18 paalupaikan putken. Kilpailun voitti Valtteri Bottas, ensimmäistä kertaa urallaan.


title: Venäjän Grand Prix 2017

text: Kaudella 2017 Venäjän Grand Prix ajettiin neljättä kertaa. Edellisellä kaudella 2016 kilpailun oli voittanut Nico Rosberg. Kilpailun pääsposorina toimi Venäjän toiseksi suurin pankkikonserni VTB.


title: Venäjän Grand Prix 2017

text: Radan DRS-alueet sijaitsivat 1.–2. sekä 10.–13. mutkien välillä ja DRS-mittauspisteet puolestaan ennen 1. ja 10. mutkaa.


title: Venäjän Grand Prix 2017

text: Ennen kilpailuviikonloppua Renault ilmoitti, että tallin varakuljettaja Sergei Sirotkin ajaa perjantain ensimmäisissä harjoituksissa Nico Hülkenbergin tilalla, ja Haas ilmoitti vaihtaneensa autojensa jarrut Brembosta Carbone Industrieen. McLaren Honda otti käyttöön uudistetun MGU-H-yksikön ja Sauber otti käyttöön uuden t-siiven, joka muistuttaa pitkälti McLaren Hondan t-siipeä.


title: Venäjän Grand Prix 2017

text: Kauden edellisen Bahrainin kilpailun jälkeen Carlos Sainz sai kolmen lähtöruudun rangaistuksen, koska hänet katsottiin syylliseksi kolariin Lance Strollin kanssa.